**ELTE TTK HÖK KÜLDÖTTGYŰLÉS** (2014. február 11.)

*Tervezett napirend:  
1.Bejelentések  
2.Beszámolók  
3.Személyi kérdések  
4.Egyebek*

**1.BEJELENTÉSEK**

**2.BESZÁMOLÓK**  
*-Elnöki beszámoló – Béni Kornél*

**Beszámoló**  
ELTE TTK HÖK Elnök  
**2013. december1. – 2014. február 9.**

**Időrendi bontás**2013. december 3. – TTK HÖK Küldöttgyűlés  
2013. december 4. – EHÖK Elnökségi ülés2013. december 9. – Szenátusi ülés2013. december 11. – Dékáni Tanács2013. december 11. – Kari Tanács2013. december 11. – EHÖK Elnökségi ülés2013. december 17. – TTK HÖK rendkívüli Küldöttgyűlés2013. december 18. – EHÖK Elnökségi ülés2013. december 18. – EHÖK Elnökségi ülés2014. január 8. – EHÖK Elnökségi ülés2014. január 10. – Tanárképző Központ Egyeztető Testületi ülés2014. január 14. – Választmányi ülés2014. január 15. – Dékáni Tanács2014. január 15. – Kari Tanács2014. január 15. – EHÖK Elnökségi ülés2014. január 16-18 – Educatio kiállítás2014. január 22. – EHÖK Elnökségi ülés2014. január 22. – ELTE TTK Nyílt Nap2014. január 29. – EHÖK Elnökségi ülés2014. február 1. – ELTEfeszt2014. február 3. – EHÖK Elnökségi ülés2014. február 5. – EHÖK Elnökségi ülés2014. február 6. – Választmány **Szöveges beszámoló a legutóbbi időszakról**A vizsgaidőszakban sok tekintetben az aktivitás érthető és megszokott módon alábbhagyott, ugyanakkor sok olyan területen kellet feladatokat ellátni, amiket nem lehetett a vizsgaidőszak végéig halasztani. Az elmúlt időszakot leginkább a határidős feladatok ellátása jellemezte.Ebben a vizsgaidőszakban „tesztelt” az E-index elsőként. Sok hiba mutatkozott, elsősorban a vizsgalapokkal kapcsolatban, természetesen a rendszer még nem tökéletes, ahogy maga a Neptun Elektronikus Tanulmányi Rendszer sem. Itt leginkább a fennálló hibák összegzése és jelzése az, amivel ezek orvoslását tudjuk segíteni.Az Egyetem életében fontos időszak telik jelenleg, ugyanis kiírásra került az ELTE rektori pályázata.A TTK HÖK rendkívüli Küldöttgyűlési ülésen választott új tisztségviselőket, emellett a tanulmányi elnökhelyettesi tisztség betöltetlenné vált. Ennek okán Csonka Diánát neveztem ki megbízott tanulmányi elnökhelyettesnek, aki maximálisan ellátta a feladatok rá eső részét, így őt mindenképpen köszönet és dicséret illeti.Ezek a feladatok többek között az Egyetem illetve a Természettudományi Kar, felsőoktatásba történő jelentkezés előtti megjelenéseinek szervezése volt. Az Educatio kiállítás a megszokott módon zajlott, azonban a rendezvény egy nappal hoszabb volt, mint tavaly. Itt megjelent a TTK minden Intézetének hallgatói, és oktatói képviselője, tájékoztatták az érdeklődőket. A Kari Nyílt nap is sikerrel lezajlott, bár az érdeklődés a tavalyihoz képest kisebb volt a rendezvény iránt. Ez elkézelhető, hogy az ELTEfeszt-nek köszönhető, ugyanakkor az ELTEfeszten a TTK felől érdeklődők száma igen csekély volt. Másrészről ez annyira nem is nagy baj, ugyanis a technikai korlátok nem engedték meg, hogy három hallgatónál több tájékoztathasson a standon, így nem tudta magát képviselni minden alapszak sem, nemhogy a mesterszakok, szakirányok mint a Nyílt napon. Ennek ellenére mindkét rendezvény sikeres volt operatív szempontból.Ülésezett a Tanárképző Központ Egyeztető Testülete, a testület támogatta Dr. Perjés István egyetemi tanár főigazgató-helyettesi kinevezését.A vizsgaidőszak második felében fokozott figyelmet kapott az OMHV kampány, ami eredményesnekbizonyult. A TTK-n a kérdőívek több mint 60%-át kitöltötték a kurzusok résztvevői, ezzel az ELTE-n nálunk a második legmagasabb a kitöltöttségi arány.A Kari Tanács januári ülésén elfogadta a Kar javaslatát a Hallgatói Követelményrendszer TTK-ra vonatkozó különös részének módosítására. A TTK HÖK javaslatait az előterjesztő, Dr. Horváth Erzsébet dékánhelyettes asszony befogadta, az Intézetek által megfogalmazott módosító javaslatok közül csak azok kerültek elfogadásra, amelyel a TTK HÖK Választmánya az előzetes véleményezés során egyetértett. Ez a módosítás mindenképpen sikernek értékelhető, ősszehangolt előkészítéssel.Lehetőség nyílt informatikai eszközök beszerzésére, így hamarosan fel fog frissülni a TTK HÖK számítógép-parkja, ami már igen időszerű volt.A vizsgaidőszakban is több vizsgálatnak volt alávetve a TTK HÖK is. Ezek jellemzően a hallgatói juttatásokra vonatkoztak, a vizsgálatnak, adatbekéréseknek eleget tettünk, ugyanakkor az időpont és a szűk határidők miatt az ellenőrzés igen kellemetlenül érintette a TTK HÖK-öt.A Rektori Ellenőrzési Önálló Osztály egy éve folytatott vizsgálatának eredményét is szükséges volt újra elővenni, ugyanis a vizsgálat lezárása során készített, és elfogadott Intézkedési Terv betartásáról kellett egy beszámolót írni. A beszámolót elkészítettük, mely rámutat, hogy azott vázolt intézkedések végre lettek hajtva. Ez alól egy intézkedés képez kivételt, amelyet – egyszer elvégeztünk, de az EHÖK akkori elnöke jelezte, hogy ezt a problémát ELTE szinten kell megoldani, a megoldás viszont még várat magára – még nem véglegestettünk, ez pedig a tisztségviselők által aláírandó titoktartási nyilatkozat.Ezen túl egy új, soron kívüli ellenőrzés is megkezdődött, szintén a hallgató juttatásokra (különös képpen a KHTEÖ, és a sport-, és kulturális ösztöndíj) vonatkozóan, szintén a REO vezetésével. Erről elkezdtem az egyeztetést Izsáki Zsolt osztályvezető úrral.Napirenden van a hallgatói szolgáltatások kérdése is. Az Egyetemi Szolgáltatásszervező Kft. jelenleg nem tudja ellátni azokat a feladatokat, amiket korábban ellátott, és vélhetően nem az volt a legoptimálisabb módja sem a szolgáltatások szervezésének. Az EHÖK elnökségében szorgalmaztam a hallgatói igényfelmérés elkezdését a hallgatói szolgáltatások kapcsán.Midnezen túl az utóbbi hónapokban fokozott figyelmet fordítottam az utódképzésre. Többen is jelezték érdeklődésüket a tisztség felől, a TTK HÖK jelenlegi vezető tisztségviselői közül. Őket közösen igyekeztem felkészíteni. A felkészítés két fő vonala az operatív dolgokkal, napi ügymenettel kapcsolatos, a másik a folyamatban lévő projektekbe történő bekapcsolás. Eddig ez utóbbi kapott főbb hangsúlyt, a választást követően szeretnék az előbbiekre több figyelmet fordítani, ugyanis a naprakészség nagy előny azokn számára is, akik végül esetleg nem adják be a pályázatukat a tisztségre.Igyekeztem röviden összefoglalni az elmúlt időszak eseményeit, a következőkben a teljes elnöki munkámat fogom összefoglalni. **Összegzés az elmúlt évről**Az átadás-átvételt követően a rutinfeladatokon túl az adatvédelmi rendelkezések betartásával kapcsolatos ellenőrzéshez szükséges dokumentumok elkészítése és összegyűjtése vett el szinte minden kapacitást a TTK HÖK-töl. Ezúton is szeretném mégegyszer megköszönni mindenkinek a segítséget nyújtott a mmunkában. A TTK HÖK számos pozitív visszajelzést kapott, az általunk készített anyagok minden részönkormányzat számára útmutatóul szolgáltak. Intézkedési tervet készítettünk a feltárt problémák semlegesítésére, mely intézkedéseket határidőre végre is hajtottunk.Az átláthatóság kérdése folyamatosan elsőkközt szerepelt, kiindulva az ÁJK-s helyzettől, a egyetemfoglalás során is többször előkerült. A TTK HÖK mindigis élen járt ebben a kérdésben, de további intézkedéseket tettünk, mind az ösztöndíjak, a működési költések és az anyagiakon túlmotató döntéshozás terén is, hogy a TTK HÖK megfelelően átlátható szervezet legyen.Az ellenőrzéseken túl egyéb adatigényléseknek is folyamatosan eleget kellett tenni, amik teljesítése sok időt vett igénybe, még akkor is, ha egyébként nyilvános, a honlapon is fellelhető információkra kérdeztek rá, ami csak még egy lapáttal rátett a helyzet groteszkségére...Ide kapcsolódik az új pályázat, a Kiemelkedő Hallgatói Teljesítmény egyszeri ösztöndíja is, mej a Jutalomkeret pályázatot váltotta. AZ átállás zökkenőments volt, új pályázati kiírást fogadott el a küldöttgyűlés.Elkezdődött az E-index kialakítása is, amely az első próbáját mondhatni sikerrel teljesítette is. Az anyagokat, vonatkozó szabályzat módosításokat folyamatosan véleményeztük, nyomon követtük a munkafolyamatot, mind a Kari testületekben, mind az OHÜB-ön aminek többször is témája volt a kérdés.A félévet meghatározta az osztatlan tanárszak bevezetése, melyek előkészítő munkálatai a szabályzatoktól a tantervekig végig szoros időkorlátok mellett lettek elvégezve. Mostanra az osztatlan tanárszakosok elvégezték első szorgalmi- és vizsgaidőszakukat, ahogy az várható is volt, akadtak nehézségek, de összességében a szükséges finomításokat elvégezve jól működő lehet a rendszer.A képzések terén a tavalyi évben sikersen bonyolítottunk le bevonótábort, sok résztvevővel, valamint egy önképző hétvégét, amelyen kevesebben vettek részt a várhatónál. Az akkori bevonótábor résztvevők jelentős része mára képviselő vagy tisztségviselő, az önképző hétvégén eredményes szakmai munka folyt.A tavalyi mentorrendszerhez tartozó képzés is ez időtájban kezdődött el, melynek eredméneképp felkészült mentorgárdát sikerült összeállítani. Bízom benne, hogy az MMGV eredmények ezt alá fogják támasztani.A TTK HÖK új alapszabálya az április 15-i Szenátust követően lépett hatályba. Az új szebályzat változtat a Küldöttgyűlés összetételén, a tisztségviselők ösztöndíján, valamint új tisztségek is születtek.A 2013/2014-es képviselői ciklusra voatkozó Küldöttgyűlési képviselőválasztás 28,22%-os részvételi aránnyal volt érvényes és eredményes.A rendezvényszervezés az Egyetemen ebben az időszakban teljesen kiszámíthatatlan volt, nem volt egyértelmű hogy lehet, és hogy nem lehet rendezvényt szervezni. A helyzet tisztázása érdekében sok erőfeszítést tettünk, sajnos javarészt eredménytelenül. Amit tehettünk, hogy a körülményekhez igazodva igyekeztünk biztosítani a hallgatóság számára a kikapcsolódási lehetőséget. Ettől függetlenül elmaradt egy Nedves Est, ami mindenképpen nagy veszteség. A Gólyatáborokat sikerült megvalósítani, ugyan a közbeszerzéses eljárás során kötött szerződéssel történő megvalósításnak igen komoly anyagi vonzata volt. A Gólyabál teljesen alternatív úton került megvalósításra, mindennemű állami forrás nélkülözésével. Többek között ezért került idén külső helyszínre a rendezvény.Az EHÖK 2013-as költségvetése a várakozásokkal ellentétben nem került kiegészítésre, így minden költésünket szüneteltetni kellett. Nem volt költségvetés sem elfogadva, az évben minden költés központi költés volt, csak a legszükségesebb beszerzéseket állt módunkban megrendelni. Most szerencsére minden jel arra mutat, hogy a jövőben nem fogunk hasonló helyzetbe kerülni, ennek első lépése a már említett géppark-frissítés, valamint a tavaszi képzések lehetnek.Az Alakuló Küldöttgyűlést követően az átadás-átvételek megtörténtek, a Kari Tanács bizottságaiba történő, Küldöttgyűlésen elfogadott javaslatainkat a 2013. szeptember 18-án tartott ülésén a Kari Tanács jóváhagyta. A gólyatáborok mellett idén elsőként került megszervezésre a Természettudományos Tanári Beavató Tábor, melyen kb 150 tanárszakos vett részt. A rendezvényt elsősorban a tanárképzéssel foglalkozó oktatók szervezték, természetesen a TTK HÖK is jelen volt.Idén készítettük el először a gólyakisokost, amelyet az elsőéves hallgatók jelentős része meg is tekintett. Azóta frissítettük az anyagot, a most elvételizőknek.Az év elején több technikai probléma is adódott, mind az e-szoctám, mind a Tanulmányi Osztály honlapja bizonytalanul működött, ezt követően a TTK HÖK honlapja és levelezése is szünetelt egy ideig. A technikai problámák több nehézséget is okoztak.Az EHÖK Küldöttgyűlése a szeptember 17-i ülésén Zaránd Pétert választotta meg az EHÖK elnökének, aki egyedül pályázott a tisztségre, és a TTK HÖK támogatását is élvezte. Az új EHÖK kabinetben több volt TTK HÖK tisztségviselő is helyet kapott, a szociális alelnök Tóth Róza, a gazdasági alelnök Dukán András Ferenc és az informatikai megbízott Tabajdi Péter lett.A TTK HÖK őszi rendezvényei során a Választmány határozata alapján megpróbáltunk hosszabbtávú kapcsolatot építeni, ezért jellemzően egy helyen kerültem megszervezésre ezek a kisrendezvények. A helyszín azonban nem nyerte el a résztvevők tetszését.Az országos szintű képviseletben komoly változás következett be, Nagy Dávid a Hallgatói Önkormányzatok Országos Konferenciájának elnöke augusztus 31-i hatállyal lemondott. A szervezet irányítását Körösparti Péter vette át ügyvivő elnökként, később a Közgyűlés őt választotta a HÖOK elnökévée. Ügyintézés terén fontos változások voltak a félévben: A questura iroda átköltözött, valamint Lágymányoson bezárt a Hallgatói Ügyfélfogadó Tér.Ez terhelte a Hallgatói Irodát, aminek azirodavezetése továbbra is megoldatlan probléma. A tavalyi évben teljesen önkéntes módon üzemelt az iroda, ez ügyben annyi előrelépés történt, hogy Prikoszovich Mihály, a Tanulmányi Osztály munkatársa, volt irodavezető, napi két órát dolgozik az irodában hivatalosan is. A fennmaradó időpontokban tisztségviselők önkéntesen végzik az irodavezetést.Csutka Boglárka gazdasági elnökhelyettesel elkészítettük az előzetes költségigényeinket, ami megalapozhatja a 2014-es költségvetésünket. Hamarosan elfogadja a Szenátus az Egyetem költségvetését, ez után kerül sor a Hallgatói Önkormányzat költségvetésének tárgyalására.Az év során többször adódott olyan helyzet, hogy bizonyos jellegű kiadásokra nem volt lehetőség, közbeszerzés hiányában, így utazásra és rendezvényszervezésre. Ez gyakorlatilag lehetetlenné tette pl. egy önképző hétvége megszervezését.  
**Záró gondolatok**A pályázataimat és a beszámolómat összehasonlítva be kell ismermem, jelentős különbségek tapasztalhatóak. Ennek gő oka, hogy a beszámolómban olvasható bekezdések jelentős része olyan témákra alapoz, amelyeket vagy nem láthattunk előre, vagy láthattuk előre, csak nem megfelelően ralizáltam azok súlyát. Az újraválasztásomkor írt pályázatom már lényegesen pesszimistább, egyuttal realistább volt. Az év során sokszor a Hallgatói Önkormányzat alapjait kellett megvédeni, sok változás történt mind az Egyetemen kívül, mind azon belül. Ezekhez a változásokhoz gyorsan alkamazkodni kellett, vagy úgy formálni, hogy nekünk a lehető legjobb legyen a jövőben. Van több olyan cél, amely elérését megfogalmaztam valamelyik pályázatomban, de nem tudtuk elérni azt, vagy csak néhány lépést tudtunk tenni az irányába.A legfőbb hiányosságomnak az utánpótlásképzés erősítését, és a szakmaiság fejlesztését tartom, ezért a jövőben ezekt az elmaradásokat szeretném pótolni.Köszönöm mindenkinek a támogatást és az egy éves közös munkát. Életem egy meghatározó szakasza volt ez az egy év, nagy boldogsággal tölt el, hogy szolgálhattam a Természettudományi Kar hallgatóit, és hogy egy ilyen összetartó és kiváló szervezetet vezethettem, mint a TTK HÖK. **Köszönöm, hogy elolvastad a beszámolóm!  
Bármilyen kérdéssel, észrevétellel forduljatok hozzám bizalommal személyesen, akár telefonon vagy email-en.**

|  |  |
| --- | --- |
| Budapest, 2014. február 9. | Béni Kornél elnök ELTE TTK HÖK [elnok@ttkhok.elte.hu](mailto:elnok@ttkhok.elte.hu) 0620/9115913 |

*-Szociális elnökhelyettesi beszámoló – Kovács Fanni*

**2013.12.03. - 2014.02.11.**

**Időrendi bontás  
2013.12.11.** - Kari Tanács **2013.12.12.** - Kari Ösztöndíjbizottság pályázatbírálás **2013.12.16.** - Kari Ösztöndíjbizottság ülés **2013.12.17.** - Rendkívüli Küldöttgyűlés **2014.01.14**. – Választmány **2014.02.06.** - Egyetemi Hallgatói Szociális és Ösztöndíjbizottság ülés **2014.02.06.** - Kari Ösztöndíjbizottság **2014.02.06.** – Választmány **2014.02.09.** – Küldöttgyűlés **2014.02.10***. - Választmány*Ezenkívül több kisebb megbeszélésen és találkozón vettem részt, a Kari Tanácson nem tisztségemnél fogva jelentem meg. **Az utóbbi két hónap**Az elmúlt időszak nem volt túl esemény dús. A januári utalási listát még a vizsgaidőszak első hetén összeállítottam és továbbítottuk a megfelelő helyre. Aztán utalás előtti nap azt az információt kaptam, hogy nem küldtünk semmit. Ez kicsit meglepő volt, de kiderült, hogy a fogadó szervezett hibázott és hiba nélkül megtörtént az utalás.A rendszeres pályázatokat kiírtuk és frissítettük a rendkívüli és egyszeri kiírásokat. Több változást is bevezettünk, amelyek a legtöbb esetben pontosítások, egyértelműsítések, melyek a pályázók és a bírálók dolgát könnyítik meg. Ilyen például, hogy a pontos dátumok fel vannak tűntetve, hogy milyen igazolásokat fogadunk el. Pene csoda szép űrlapot készített, a kis kérdőjelekre kattintva mindent elmagyaráz rendszer. A legradikálisabb változtatás, hogy nincs folyamatos hiány pótlás a rendszeres szoctámnál. Erre azért van szükség, mert a KÖB, így vállalta, hogy a hiánypótlás kezdetére minden pályázatot elbírált egyszer. A folyamatos hiánypótláskor megesett, hogy egy pályázatot már négyszer-ötször visszaküldtünk, míg egy másikat még semelyik bíráló sem látta. A másik nagy változás, mellyel a főleg az irodavezetőről vesszük le a terhet, az hogy a rendszeres pályázatok mind Neptunba kerülte, így nem kell súlyos papír tömegekkel sem dolgozni.Ezenkívül részt vettem még a KEHI ellenőrzés anyagainak összeállításában, írtam a Nyúzba, a blog folyamatosan fut, az ELTE Online cikknek köszönhetően nagyban nőtt az olvasottsága. Illetve utódjelöltjeimet készítettem fel, az oktatás nem terjedt ki a gyakorlatba, így az utalási listák elkészítésében még segítségükre leszek. A beszámolóm további része nagyjából a pályázatom tematikáját követi. **Kari Ösztöndíjbizottság**Jelenlegi Bizottságra lehet számítani, azonban most szükségszerű lesz a póttagok váltása így a Bizottság vérfrissítése. Az intenzív képzése a tagoknak nem valósult meg úgy, ahogy vártam, de már mindenki olyan tapasztalatokkal rendelkezik, hogy saját póttagjukat, leendő póttagjukat tudják képezni.  ***KÖB ügyrend***A KÖB legutóbbi ülésén elfogadta az ügyrend módosítását, így hamarosan a Kari Tanács is dönthet róla. De mivel a KÖB saját maga határozza meg az ügyrendjét, így már működhet aszerint. Szóval tárt karokkal várjuk a doktorandusz önkormányzat tagjait körünkbe. ***KÖB ülések és jegyzőkönyvek***A jegyzőkönyveket elektronikusan elérhetővé kell tettem, a honlapon 2011 novembere és 2012 októbere között, az én KÖB elnökségem alatt tartott ülésekről szól, azok mind elérhetőek a Bizottsága tagjai között. ***KÖB határozatok tára***Ezt nem sikerült megvalósítani, de jegyzőkönyvek hiányában nehéz feladat. Nem tartom az ördögtől való ötletnek, és az átláthatóságot is segíti, nem hiába van határozatok tára a választmánynak is. **Pályázatok rendszere**A kiírásokat mind átnéztük, átírtuk a nem egyértelmű részeket. De ezt már kifejtettem az elmúlt időszak beszámolójánál. Úgy érzem sikerül tisztába tenni az ösztöndíjakat, biztosan lehetne még rajtuk fejleszteni, de ez a jövő zenéje. ***Pályázatok leadása/átvétele***Az űrlapokat átszerkesztettem, az „Átvételi elismervény” rendszer bevált. Azzal, hogy most már a legtöbb pályázat a Neptun felületén van, a helyzet csak javulhat. ***Pályázati eredmények továbbítása***Túl kell élni a szoctám időszakot, utána minden egyszerű. Mégis szembe kerülhet az ember egy-egy nem várt problémával. Ezt nem is szeretném részletezni.A lényeg, hogy a kommunikáció megfelelő legyen a résztvevő partnerek között, nekem Ágasvári Zsolt rengeteget segített, már a biztató hozzáállásával is, mikor mindketten elvesztünk a bürokráciában. **Hallgatói Követelményrendszer**A Kari Tanács elfogadta a módosítási javaslatainkat, de a Szenátus döntéséig még nem léphet érvénybe. Ezért nem is írtunk ki szakmai ösztöndíjat, mivel ennek a rendszere még kidolgozva sincsen. A demonstrátori rendszer az, ami szerintem szóba jöhet, ehhez szükség lesz oktatói segítségre. **EHSZÖB/ESZÖB**Az EHSZÖB munkájában aktívan részt vettem, sikerült egy-két karral elég jó viszonyt kialakítanom. A legnagyobb projekt, amibe magán vállalkozásként belekezdtem, az EHSZÖB ügyrend, végül feleslegesnek bizonyult, mert megkerült a régi. Ellenben ez közel sem tökéletes, hiszen eléggé elavult maga lassan hatodik életévével. **Elnökhelyettesi tevékenység**Azt hiszem ezt sikerült maximálisan teljesíteni, habár a szó szoros értelmében sehol nem helyettesítettem az elnököt, de sokban segítettem és egyszerűsítettem a munkáját, akár késő este is. Köszönöm, hogy olvastad a beszámolóm, ha bármilyen kérdés felmerül keressetek bátran!Budapest,2014.02.08.

Kovács Fanni  
 szociális elnökhelyettes

ELTE TTK HÖK  
 szoceh()ttkhok.elte.hu

*-Esélyegyenlőségi biztosi beszámoló – Flaisz Fanni Pálma*

ELTE TTK HÖK Esélyegyenlőségi biztos  
Beszámoló  
2013. 12. 03. – 2014. 02. 11.  
Flaisz Fanni Pálma

**Időrendi bontás:  
2013. 12. 03.** – Küldöttgyűlés **2013. 12. 16.** – Kari Ösztöndíjbizottság ülés **2013. 12. 17.** – Rendkívüli Küldöttgyűlés **2014. 02. 06.** – Kari Ösztöndíjbizottság ülés **2014. 02. 06.** – Választmány **2014. 02. 09.** – BioSzaCs **2014. 02. 09.** – Küldöttgyűlés  
Megválasztásom után a tisztséghez kötődő dolgok (e-mail fiók, belépőkártya) átvétele rendben és zökkenőmentesen lezajlott.  
Mindennapos teendőimet a legnagyobb igyekezettel elláttam.  
Hála a Szociális elnökhelyettes fáradhatatlan munkájának, a Kari Ösztöndíjbizottság feladataiba is könnyen és gyorsan beletanultam, bár egy rendszerhiba miatt pályázatokat bírálni még nem tudok.  
Fetter Dáviddal közösen elkezdtünk tervezni egy esélyegyenlőségi aloldalt a TTK HÖK honlapjára. Így remélhetőleg a hallgatókhoz könnyebben eljutnak a friss információk, valamint igyekszem a különféle ügyekhez tartozó kitöltendő dokumentumokat erre az egy helyre összegyűjteni majd. Az oldalra kontrasztosítást is szeretnénk csinálni a gyengénlátóknak, ám ez valószínűleg hosszabb időt vesz majd igénybe.  
Uhljár Péter mentorkoordinátor megkeresésére a leendő mentorkisokosba megírtam egy esélyegyenlőségről szóló szakaszt.  
Ezúton szeretném megköszönni azokat a segítségeket, amiket a kezdeti időszakban kaptam.  
Bármilyen kérdésre szívesen válaszolok szóban és e-mailben is.  
Köszönöm, hogy elolvastad a beszámolómat!  
Pomáz, 2014. február 9.

***Flaisz Fanni Pálma***Esélyegyenlőségi biztoseselyegybiz () ttkhok.elte.hu

*-Informatikusi beszámoló – Fetter Dávid*

Informatikus beszámoló

(2013. dec. 17. – 2014. febr. 09.)

* Megválasztásom óta igyekszem beilleszkedni a HÖK világába, és kezdem kiépíteni az ismeretségeim. Próbálom a feladatkörömbe tartozó munkákat gyorsan és precízen elvégezni, általában több-kevesebb sikerrel.
* Szokásos napi rutinokat elvégeztem
  + gépek karbantartása; e-mailek aránylag gyors megválaszolása; weboldalak felügyelete, és esetleges hibák elhárítása
* A Déli HALI elnöki gépét újra üzembe helyeztem, illetve az iroda összes számítógépét átvizsgáltam, és beüzemeltem.
* A Déli HALI-ban lévő szervert elköltöztettük a raktárba, és immáron onnan működik, mint hálózati szerver (még beállításokat igényel)
* Tabajdi Péter és Kuti Péter segítségével (nem mellesleg az IIG hozzájárulásával) megkezdődött a régi weboldalak visszatelepülése. Már jó pár domaint megkaptunk, melyekre felkerült a drupal rendszer, és rövidesen visszanyerik régi funkciójukat.
* Részt vettem a közbeszerzésen alapuló informatikai infrastruktúra fejlesztésnek mozzanataiban.
* Alapítványi és IIG kérésre az Északi HALI-ban és a Déli HALI-ban, illetve a hozzá tartozó tárgyalóban végpont felmérést végeztem. A feljegyzett adatokat, illetve az ebből készült táblázatot továbbítottam a megfelelő személynek.
* Levelezési listákkal való problémákat meghallgattam, és amennyit tudtam segítettem benne, de továbbra is hangsúlyoznám, hogy a listákért az IIG a felelős. Probléma esetén ezen kívül közvetítek az IIG és a problémát találó között, így továbbra is nekem írjatok.
* A ttkhok.elte.hu-n végzett munkásságom
  + weboldal feltérképezése, működésének megértése
  + korábbi fájlfeltöltési problémákat kiküszöböltem
  + Elnöki utasításra a blokkok szerkesztésének jogát megvontam mindenkitől, és csak az elnök képes szerkeszteni
  + Horváth Tamás észrevételeit és talált hibáit igyekeztem kijavítani
    - Tisztségviselők képeinek megjelenése
    - Kuti Péter közreműködésével az automatikusan kiküldött e-mailek újra élnek

Fetter Dávid  
Pilisvörösvár, 2014.02.09

*-Kollégiumi biztosi beszámoló – Kiss Zsóka*

TTK HÖK Kollégiumi biztos  
Beszámoló  
2013. 12. 03. – 2014. 02. 11.  
Kiss Zsóka

***Időrendi bontás:***2013. 12. 03. – ELTE TTK HÖK Küldöttgyűlése2013. 12. 16 – 2014. 01. 31. – Vizsgaidőszak2014. 01. 24. – ELTE TTK Nyílt Nap2014. 02. 02. – KCSSK Diákbizottsági ülés2014. 02. 03. – 2014. 02. 07. – Regisztrációs időszakBár az elmúlt nagyjából két hónapot javarészt a vizsgaidőszak töltötte ki, annál több kollégiumi ügyekkel kapcsolatos megkeresésem volt, mely problémák sikeresen megoldásra kerültek. Ebben az időszakban a kollégiumokba való ki- és beköltözés korlátozva van, de a tavaszi félévre való beköltözéssel kapcsolatban sok az érdeklődő. Az ELTE TTK HÖK honlapjának kollégiumi információkkal kapcsolatos felületét frissítettem, valamint a 4-es metró jövőbeli működésével kapcsolatos közlekedésbeli változások miatt ezt a frissítést a továbbiakban is folytatni fogom. Uhljár Péter mentorkoordinátor megkeresésének eleget téve a mentorkisokos kollégiumokkal kapcsolatos részét elkészítettem, az esetleges változásokat (pl. neptunban való kollégiumi jelentkezés) jelezni fogom a leendő mentorok felé. 2014. január 24-én került megrendezésre az ELTE TTK Nyílt Napja, ahol a Földrajz- és Földtudományi Szakterületet képviselve a geofizikus szakirány népszerűsítettem a leendő elsősök számára. Sikernek könyvelem el az eseményt, nagyon sok lelkes érdeklődővel találkozhattam, és nem egyszer kollégiumi elhelyezéssel kapcsolatos kérdésekre is sikerült választ adni. Sajnálatos módon nem tudtam részt venni 2014. február 2-án a KCSSK DB ülésén, nem tartózkodtam Budapesten. Köszönöm, hogy elolvastad a beszámolómat!Budapest, 2013. 02. 09.

***Kiss Zsóka***Kollégiumi biztos

-*Sport biztosi beszámoló – Zakariás Barbara*

TTK HÖK Küldöttgyűlési beszámoló   
Sportbiztos  
2013. december 3. – 2014. február 11.

Időrendi bontás  
2013. december 3. – Küldöttgyűlés  
2013. december 13. – Éjszakai sport  
2013. december 13. – Küldöttgyűlés  
2013. december 19. – TTK HÖK karácsony  
2013. december 19. – Sportkarácsony  
2014. január 17-18. – Educatio kiállítás  
2014. február 9. – Évadzáró Főmentori megbeszélés  
2014. február 9. – Küldöttgyűlés  
A legutóbbi küldöttgyűlés óta eltelt időszakban főként a tanulmányaimra figyeltem, de igyekeztem a lehető legtöbbet foglalkozni a tisztségemmel járó feladataimmal.  
**Éjszakai sport**  
Ismét több százan vettek részt az éjszakai sportnapon a BEAC csarnokban. A szervezői előkészületek mellett a helyszínen is segítettem, hogy a garantált jó hangulat mellett a problémamentes lebonyolítás is sikerüljön. A visszajelzések és a helyszíni tapasztalatok alapján sikerült megőrizni a rendezvény magas színvonalát, több csapatsportágban és egyéni sportokban is kipróbálták magukat a hallgatók.   
**ELTE EHÖK sportpályázat**  
A következő félév sportpályázatát leadtam, ami az 5vös 5km-re szól. Chipes időmérésre illetve a teljes körű lebonyolításra pályáztunk, a korábbi évekhez hasonlóan. A XXVI. 5vös 5km várható időpontja: május 5. 5óra 5 perc. Sportbizottság ülés február 11-én, a küldöttgyűlés előtt lesz, ekkor bíráljuk el a beérkezett pályázatokat, és beszélünk a következő félév eseményeiről.

**Educatio kiállítás**Idén is sok diák jött, hogy a földtudományi felsőoktatásról érdeklődjön, és fontosnak tartom, hogy az egész ELTE pult színvonalasan működött a kiállításon, hiszen nem a különböző játékokkal, tárgyakkal csábítottuk az érdeklődőket, hanem szakmai tapasztalatainkat továbbadva igyekeztük elmondani, miért jó az ELTE TTK-ra jönni. **Főmentori megbeszélés**Az utolsó főmentori megbeszélésen a mentorkoncepcióról lesz szó, illetve az év értékelése következik. Hosszú és tanulságos egy éven vagyunk túl, ami a mentorrendszert illeti. A jó és rossz dolgokat egyaránt figyelembe véve elemezzük a történéseket és személyes mentori tapasztalataimmal igyekszem tovább segíteni a mentorrendszert.Szakmai gyakorlatom során az egyik feladatom a lágymányosi bajnoksággal kapcsolatban volt. A tavaszi félévben a célom, hogy minél inkább TTK-snak is érezhessük a bajnokságot (támogatásra továbbra is lehet majd pályázni), hiszen sok hallgatónk lép pályára hétről hétre. A bővebb informálással és helyszíni tudósításokkal lesz lehetőség, hogy még több emberhez eljusson a futsal bajnokság léte és sikeressége.Köszönöm, hogy elolvastad a beszámolómat! **Budapest, 2014. február 9.**

**Zakariás Barbara  
ELTE TTK HÖK sportbiztos**[**sportbiz@ttkhok.elte.hu**](mailto:sportbiz@ttkhok.elte.hu)

**-***Tanárképzési referensi beszámoló – Visnovitz Márton*

**ELTE TTK HÖK Küldöttgyűlési beszámoló**

**Visnovitz Márton, tanárképzési referens**

**2013. december 3. – 2014. február 11.**

**Időrendi bontás**2013. 12. 10. – Egyeztetés a Tanárképző Központtal és a kari tanárképzési referensekkel  
2013. 12. 20. – A Tanári Munkacsoport első ülése  
2014. 01. 17. – Educatio kiállítás  
2014. 01. 24. – Kari Nyílt nap  
2014. 02. 04. – KörnySzaCs **Tanárszakos tanulmányi problémák**Megválasztásomat követően nekiláttam a tanárszakosokat érintő tanulmányi problémák feltérképezésének, valamint a problémák megoldásának. Ezek közül kiemelkedően nagy probléma volt a kémiatanárok kémia kritérium tárgya, ahol igen komoly problémák jelentkeztek. Érsek Gáborral és Szalay Luca tanárnővel egyeztetve sikeresen elértük, hogy a hallgatók további lehetőségeket kapjanak a javításra.A félév végéhez közeledve a vizsgaidőszakban is akadtak megoldandó problémák, ezekben az esetekben is a tanárokkal egyeztetve a legtöbb esetben sikerült a hallgatóknak jó megoldást találni.A tavaszi félév tárgyfelvételeinél rengeteg jelzést kaptam, hogy az előfeltételek nagyon sok helyen eltérnek a Neptunban, illetve a szakos tantervi hálókban. Ezzel kapcsolatban felkerestem Török Gabriellát, aki tájékoztatott, hogy a jelzett hibák többsége már javítva lett, valamint, hogy a további problémák elhárítása folyamatban. Kérésére az ezzel kapcsolatos tudnivalókról minden tanárszakos hallgatót tájékoztattam. **Tanári Munkacsoport**A vizsgaidőszak elején megtartottuk a Tanári Munkacsoport első ülését, melyen nagy számban vettek részt az új tagok, akik vegyesen érkeztek az osztatlan tanárképzés minden szakáról, valamint a régi rendszerű, osztott tanárképzésből is. Az első ülésen elsősorban az ismerkedésé volt a főszerep, de átbeszéltük azokat a témákat, melyekkel a tavaszi félévben foglalkozni fogunk, és néhány aktuális problémát is átbeszéltünk.A tavaszi félév első ülésén (február utolsó hete) már a Tatai Tanári Beavató Táborral fogunk foglalkozni, melynek szervezőivel egyeztettem, és örömmel fogadják a Tanári Munkacsoport segítségét a tábor szervezésében. **Tanárképző Központ**A Tanárképző Központ felkért, hogy készítsek felmérést az elsőéves, osztatlan tanárképzéses hallgatók körében a tanárképzésben résztvevő karokon (BTK, IK, PPK, TTK). Ennek értelmében elkészítettem a felméréshez való kérdőívet, melynek a TKK jóváhagyását követően megkezdődött a kitöltése mind a négy karon. A kérdőívre a beszámolóm elkészültéig 80 kitöltés érkezett.A Központ felkérésére részt vettem az Educatio kiállításon, ahol az ELTE Tanárképzés szekciójában segédkeztem. Itt a többi kar tanárképzési referenseivel együtt adtunk tájékoztatást az ELTE tanárképzése iránt érdeklődő diákoknak.A Tanárképző Központ Szakindítási Munkabizottságába, közös megállapodás alapján a kari delegált Dukán András Ferenc maradt. **Nyílt nap**Az Educatio kiállításon a tanárképzés iránt mutatkozó nagy érdeklődés hatására kérvényeztem, hogy a kari Nyílt napon saját standot üzemeltethessen a tanárképzés. Végh Tamástól lehetőséget kaptunk, hogy saját standot állítsunk fel. Ez a rendelkezésünkre álló rövid idő (három nap) ellenére szerintem sikeresen megtörtént, melyben nagy szerepe volt a Munkacsoport tagjainak segítségének. A standot szintén a Munkacsoport tagjaival együtt üzemeltettük a Nyílt napon. Nagy örömömre nagyon sokan keresték fel a tanárképzéses asztalt, sok diáknak tudtunk hasznos információkkal, válaszokkal szolgálni. Kérésemre a standnál Weiszburg Tamás tanár úr segédkezett nekünk. **Mentorkoncepció**Az elmúlt héten kiküldött mentorkoncepció-tervezethez írtam egy rövid véleményt, melyben a tanárképzéssel kapcsolatos kérdésekben fejtettem ki álláspontomat. Ezt a levelet kiküldtem a képviselőlistára, valamint az meglátásaimat, véleményemet ismertettem a Környezettudományi Szakterület SzaCs ülésén. A Biológia Szakterület SzaB ülésén is részt veszek, hogy ott is ismertethessem álláspontomat. Ezen kívül tervezek külön egyeztetni a témában a Mentorkoordinátorral is még a Küldöttgyűlés előtt. **Levelező listák**A levelező listák helyreállását követően elvégeztem azok beállítását, valamint osztott adminisztrátori jogot adtam az adott szakterületek szakterületi koordinátorainak.  
A hallgatók megkereséseire, a feltett kérdésekre legjobb tudásom szerint igyekeztem a lehető leggyorsabban választ adni.  
Köszönöm, hogy elolvastad a beszámolómat. Bármilyen felmerülő kérdést, észrevételt szívesen fogadok.

Visnovitz Márton

Tanárképzési referens

[tanarkepzes@ttkhok.elte.hu](mailto:tanarkepzes@ttkhok.elte.hu)

Budapest, 2014. február 07.

*-Tudományos biztosi beszámoló – Kovács Tamá*s

**ELTE TTK HÖK Küldöttgyűlési beszámoló**

**Kovács Tamás, Tudományos biztos**

**Összefoglaló**

A tisztségem betöltéséről szóló összefoglaló beszámolóban csak a legfontosabb irányelveket szeretném kiemelni. A munkámról részletesen tájékoztattam a Küldöttgyűlést az egyes ülések alkalmával.

Mint azt pályázatomban is kiemeltem és megválasztásomkor is biztosítottam róla a Küldöttgyűlés tagjait, elsődleges célomul szolgált az elfogadott tudományos koncepció továbbvitele, leginkább az egyes szakterületek és a TDK konferenciákkal kapcsolatos bevonó programok létrehozását, ezáltal pedig a tudományos élet fellendítését tartottam legfontosabb feladatomnak. A tudományos csoporttal együttműködve megalkottuk a „Tudományos Teadélutánok” koncepcióját, mely ezek után egy próbaalkalom keretében – bátran mondhatom – nagy sikerrel valósult meg. Mindez az érdeklődők viszonylag nagy számában, az előadások minőségében és a kezdeményezés pozitív megítélésében is tapasztalható volt. Ez az alkalom akár több célt is szolgálhat egyszerre:  
TDK-bevonóként (a szekció előadásokon levő nézőszám növelésére), illetve szakterületi tudományos bevonóként is. Ehhez szoros együttműködés szükséges a szakterületi koordinátorokkal. A következő tudományos biztost arra fogom kérni, hogy lehetőleg folytassa ezt a kezdeményezést. Az eddig megteremtett alapok és tapasztalatok továbbadásával, akár humán munkaerőként is szívesen segítem továbbra is ebben a munkában.

A rendszeres tudományos ösztöndíjak bírálásakor rengeteg problémára derült fény, többre külön hallgatói panaszok hívták fel a figyelmünket. Ezek megoldása egy jól átgondolt döntést igényel. Egyetlen fontos változásként emelném ki, hogy mostantól a köztársasági ösztöndíjasok pontszámai 0,6-os szorzóval kerülnek beszámításra (szakmai pontszámot is kapnak, a korábbiakkal ellentétben). Utódom a következő pályázási időszakban segíteni fogom a bírálásban.

A Tudományos Bizottságba való delegáltságomnak eleget tettem, az összes ülésen aktívan részt vettem, a kiosztott feladatokat elvégeztem. Az egyes pályázati és konferencia-lehetőségeket a megfelelő fórumokon hirdettem. A hallgatók számára igyekeztem mindig segítséget nyújtani.

Köszönöm szépen az Elnök Úrnak, a tisztségviselőknek és képviselőknek az együtt végzett munkát!

**Kovács Tamás**

**ELTE TTK HÖK Tudományos biztos**

[**tudbiz@ttkhok.elte.hu**](mailto:tudbiz@ttkhok.elte.hu)

*-Titkári beszámoló – Ágoston Dóra Csenge*

**Titkári beszámoló**  
Ágoston Dóra Csenge

2013.12.01.-2014.02.09.

**Általános**

A vizsgaidőszak nagy részében nem tudtam sok időt fordítani feladataim elvégzésére, de az utóbbi 1-2 hétben ismételten nekiláttam lemaradásaim bepótlásának.

**Fogadóórák**

Fogadóórám vizsgaidőszakban nem volt. Telefonon és emailben elérhető voltam.  
**Iktatás**  
Amennyiben az egyetem területén tartózkodom, mindenkinek azonnal leitatom a szükséges dokumentumokat. Sajnos még mindig nincs távoli hozzáférésem egyik irodában lévő géphez sem, így a kollégiumból illetve otthonról még mindig nem tudok iktatni. Aminek emiatt még nem iktattam le, 1-2 napon belül pótolom.  
A papíros iktatás rendben halad. A szakterületeknek külön mappákat fogok létrehozni, hogy átláthatóbb legyen a SZAB-ok jelenléteinek és emlékeztetőinek a tárolása.   
**Emlékeztetők**  
Az emlékeztetők kiküldésével még mindig jócskán le vagyok maradva.  
A hiányosságokat igyekszem mielőbb pótolni, a honlapra folyamatosan feltölteni.  
De míg ezeket nem pótolom, addig szeretném megkérni a tisztelt képviselőket, hogy ne fogadják el ezt a beszámolót!  
**Meghívók, anyagok**  
A meghívók leiktatása gördülékenyen halad, az anyagok összeállítását időben elkészítem és feltöltésre, kiküldésre, illetve nyomtatásra kerül.  
**Parkolási engedélyek**  
A parkolással minden jól halad. A szorgalmi időszaktól minden hallgatónak meg kell újítani a kérelmét, így már az utóbbi héten sok új megkeresés történt ezzel kapcsolatban.  
A vizsgaidőszakban (a fogadóóra hiánya miatt) többen is megkerestek telefonon, akiknek gondot okozott a lezárt parkolóba való bejutás, egy kivételével ezek rögtön, mostanra viszont az összes probléma megoldódott.  
**Kulcsfelvételi jogok és belépőkártyák**  
A kulcsfelvételi joggal rendelkező személyek névsora módosultak a legutóbbi Küldöttgyűlés óta, ez nagyon hamar el is jutott mindkét portára.  
Az aktív belépőkártyákkal rendelkező hallgatók névsora, a kártya számmal és jogosultsággal összeírásra került. Több tisztségviselő kapott új kártyát, ezek igénylése és átadása gyorsan lezajlott.  
Van olyan tisztségviselő, akinek a kártyája még nálam van, de ezt remélhetőleg a küldöttgyűlésen (vagy előtte) már el fogom tudni juttatni hozzájuk.  
**Választmány**  
A vizsgaidőszakban 2 választmányt is ki kellett hagynom, egyiket tanulmányi, a másikat pedig egészségügyi okok miatt. A február 6-ai jegyzőkönyv vázlatát Miklós-Kovács Janka készítette el, aki ezt már továbbította is felém.  
**SZAB**  
Vannak, akik jelezték, hogy szükségük lenne SZAB meghívó iktatásra, ezeket az egyetemen tartózkodva megcsinálom, illetve igyekszem átláthatóan elpakolni a hozzám beérkező SZAB jelenlétiket, jegyzőkönyveket.  
Bármilyen kérdésetek, kérésetek, hozzászólásotok, esetleg tanácsotok van, nyugodtan írjatok a [titkar@ttkhok.elte.hu](mailto:titkar@ttkhok.elte.hu) email címre vagy keressetek meg személyesen, telefonon.  
Köszönöm, hogy elolvastátok a beszámolóm!  
Budapest, 2014. február 9.

Ágoston Dóra Csenge  
Titkár

ELTE TTK HÖK

Ágoston Dóra Csenge  
ELTE TTK HÖK Titkár  
[titkar@ttkhok.elte.hu](mailto:titkar@ttkhok.elte.hu)

-*Biológia szakterületi koordinátori beszámoló – Bohár Balázs*

**Beszámoló**

**Bohár Balázs**

***Biológia Szakterületi Koordinátor***

***2013. december 3. – 2014. február 11.***

**Időrendi bontás**

* 2013.12.03. ELTE TTK HÖK Küldöttgyűlés
* 2013.12.04. Biológia Intézeti tanács
* 2013.12.11. Vizsgaidőszak felkészítő előadás
* 2013.12.16. ELTE TTK HÖK Választmány
* 2014.02.09. ELTE TTK HÖK Küldöttgyűlés
* 2014.02.10. *ELTE TTK HÖK Választmány*

Sajnos a vizsgaidőszak kicsit visszavett a lendületemből és ezért szeretnék elnézést kérni, ha esetleg nem voltam elérhető vagy sokáig tartott válaszolnom egy levélre!

1. **Szakterületi Csoport (SZACS)**

Szakterületi csoportunk most az Educatio-ra/Kari Nyíltnapra/ELTEFest-e koncentrált. Educatio-ra sikerült mindhárom napra hallgatót küldeni szakterületünkről és a visszajelzések alapján nagy sikere volt.

Nyílt Napon kevés emberrel ugyan, de megálltuk a helyünket. Standunk sokáig működött. Sok érdeklődő volt, akiknek próbáltunk minél pontosabb információkkal szolgálni. Volt Biológiai Múzeum látogatás, ahol szép számmal voltak érdeklődök, illetve a 14 órakor kezdődő tanszéklátogatásokra is maradtak körülbelül 15-en. Nagyjából 16 óra 45 perc magasságában végeztünk az utolsó, Növényszervezettani tanszéken.

1. Szakterületünk szerkezete

Szakterületünkre ráférne egy áttekintés, amit most az első tanítási héten egy SzaCs/SzaB keretében meg is akarok tenni, ahol átbeszélnénk a teendőket, illetve az egyes területeket felfrissítenénk.

1. Szakterületi honlap

* Szakterületi honlapunk, még a decemberi leállás miatt nem üzemel. Jelenleg karbantartási üzemmódban van. Beszéltem informatikusunkkal, Fetter Dáviddal és találtunk egy időpontot, szerdán 17 órakor, amikor is felfrissítjük és átszerkesztjük a honlapot.
* Facebookos oldalunk továbbra is zökkenőmentesen üzemel.

1. **BReKi**

A vizsgaidőszak miatt nem voltak BReKi programok, de tavasszal szeretnék minél több programot szervezni.

1. **RuBiSCo**

Továbbra is várjuk az érdeklődőket. Szerencsére a levelezőlisták működnek, így már könnyebb lesz a kommunikáció.

1. **Dinein**

Az eddigi egy (visszajelzések alapján) sikeres alkalomtól felbuzdulva szeretnék tavasszal is szervezni Dinein-eket. Heti 2-3 rendszerességgel tartanánk ezt a biológus estet az érdeklődök számára.

Szerencsére sikerült az összes első éves hallgatónak felvetetni a kritériumtárgyait még a vizsgaidőszak elején.

A vizsgaidőszak folyamán igyekeztem legjobb tudásom szerint a hozzám érkezett problémákat megoldani, kérdésekre válaszolni.

Sajnos a levelezőlisták beállításaival még vannak gondjaim, de igyekszem mihamarabb megoldani ezeket.

A tisztséggel járó rutinfeladatokat (levelezőlisták kezelése, tájékoztatás, kapcsolattartás) igyekeztem minél jobban és gyorsabban elvégezni a vizsgaidőszak ellenére. Delegáltságaimnak (Intézeti Tanács, Választmány, Küldöttgyűlés) eleget tettem, egy Választmány és egy Küldöttgyűlés kivételével. Ezeken tanulmányi elfoglaltságaim miatt nem tudtam részt venni.

Köszönöm, hogy elolvastad beszámolómat. Bármilyen észrevételt vagy kérdést a bioszk@ttkhok.elte.hu címre, illetve személyesen várok.

***Budapest, 2014. február 09.***

**Bohár Balázs**

**ELTE TTK HÖK**

**Biológia Szakterületi Koordinátor**

*-Fizika szakterületi koordinátori beszámoló – Miklós-Kovács Janka*

Beszámoló - Fizika szakterületi koordinátor  
Miklós-Kovács Janka  
2013. december 2. - 2014. február 9.

**Időrendi bontás:**

**2013.**

December 3. - TTK HÖK Küldöttgyűlés

December 5. - Mentorkoncepció egyeztetés

December 9. - Fizika Intézeti Tanács

December 16. - Választmány

December 17. - TTK HÖK Küldöttgyűlés

December 18. - Brazil vendég hallgatók karácsonyi ünnepsége

**2014.**

Január 6. - Fizika Intézeti Tanács

Január 14. - Választmány

Január 24. - TTK-s Nyílt nap

Február 1. - ELTEfeszt

Február 6. - EHSZÖB ülés

Február 6. - KÖB ülés

Február 6. - Választmány

Febuár 8. - Fizika SzaB

Február 9. - Küldöttgyűlés

**Szakterületi delegáltságokról szóló beszámoló:**

A szakterületi delegáltak eleget tettek delegáltságuknak. Radnai Tamás és én sajnos nem tudtunk részt venni a Fizika Intézeti Tanács január 21-i rendkívüli ülésén.

A félév végén több képviselőnknek és delegáltunknak is megszűnt a jogviszonya, így az ő helyükre a soron következő Küldöttgyűlésen új tagokat delegálunk.

Szakterületi koordinátorként segítettem a 2014-es Mentorkoncepció összeállításában is.

A TTK-n jelenleg több brazil vendéghallgató tanul, akik sajnos nem mehettek haza karácsonyozni, ezért a Kar vezetése úgy döntött szervez nekik egy karácsonyi ünnepséget. A TTK-s és IK-s vendéghallgatók gyűltek össze egy kellemes délutáni beszélgetésre a Kari tanácsteremben. Ennek a rendezvénynek az előkészületeiben és lebonyolításában segítettem.

A REO vizgaidőszak végi ellenőrzéshez szükséges dokumentumok összegyűjtésében segédkeztem.

**Nyílt napok/Educatio**

Az utóbbi hónapokban az Egyetemünk sok helyen jelent meg, hogy a középiskolások körében népszerűsítse képzéseit. Először az Educatio kiállításon jelent meg a Kar, ezen az eseményen sajnos a vizsgáim miatt nem tudtam részt venni, de a szakterületünket minden nap több hallgatő képviselte.

Majd a Kari Nyílt nap következett, ahol ismét számos kíserlettel, laborlátogatással és előadással várta a Fizika stand az érdeklődőket. Nem ment teljesen zökkenőmentesen, de végül minden akadályt sikerült elhárítani a lelkes segítőknek köszönhetően.

A fizika iránt érdeklődők az ELTEfeszt-en sem maradtak látványosságok és programok nélkül. Ennek megszervezéséből nem vettem ki szervesen a részem, a Mafihe EHB volt segítségemre a Fizikus tanösvény elkészítésében, mely két teremben várta a látogatókat, egy fizikatörténeti mozival és kísérletekkel. Én a tanösvény előkészületeiben és az egyik TTK-s terem előadásain segítettem és konferáltam.

Ezúton is szeretném megköszönni mindenkinek a munkáját és támogatását a programok lebonyolításában.

A tisztségemmel járó rutin feladatokat (levelezőlisták kezelése, válasz e-mail-ekre, stb.) elvégeztem.

A kérdéseket, észrevételeket szívesen fogadom szóban és e-mailben is.

Pilisszentkereszt, 2014. február 9.

Miklós-Kovács Janka

Fizika szakterületi koordinátor

[fizikaszk@ttkhok.elte.hu](mailto:fizikaszk@ttkhok.elte.hu)

*-Földrajz-, és földtudományi szakterületi koordinátori beszámoló – Vara Bálint*

**Beszámoló  
Vara Bálint  
Földrajz-, és földtudományi Szakterületi Koordinátor  
2013. december 3. – 2014. február 8.**

**Időrendi bontás**2013.12.03. TTK HÖK Küldöttgyűlés 2013.12.12. Földrajz-, és földtudományi szakterületi bizottsági ülés 2013.12.16. TTK HÖK Választmány2013.12.17. TTK HÖK Küldöttgyűlés2014.01.07. Földrajz- és Földtudományi Intézeti Tanács2014.01.14. TTK HÖK Választmány2014.01.16-18. Educatio Kiállítás2014.01.24. Kari nyílt nap2014.02.01. ELTEfeszt2014.02.06. TTK HÖK Választmány **1.) Szakterületi Csoport**A tárgyidőszakban december 12-én Szakterületi Bizottsági ülést tartottunk. Az ülésen főleg az előttünk álló küldöttgyűléssel foglalkoztunk, illetve hosszú távú elképzeléseinkről hoztunk döntéseket. Az adott időszakban szakterületi csoport ülés a tanulmányi okokat előtérbe helyezve nem lett tartva. A következő félév gondolatiat összeszedendően 2013.02.13-án lesz tartva Földrajz-, és földtudományi Szakterületi Csoport ülés. Ezen tervezendő az elmúlt félév tanulságait levonni, illetve a következő félév ütemtervét meghatározni. Másik fontos teendő ezen a SzaCson, hogy a decemberben indított kérdőívezés eredményét Horváth Balázzsal közösen prezentáljuk a szakterület felé. Ezeket az esredményeket a csütörtöki ülésig fogjuk összesíteni, illetve szemléltető módon ábrázolni.  **2.) Nyílt napok**Az adott időszak szakterületi szempontjából legnagyobb eseményei voltak a nyílt napok. **Educatio:** Az Educatio idén január 16-18. között lett megrendezve. Az első két napon vettem részt személyesen is az érdeklődők tákékoztatásában. A csütörtöki napon az érdeklődés visszafogottabb volt, de ennek ellenére is gyakorta a TTK-nál volt a legtöbb ember. A pénteki napon már jóval nagyobb számban érkeztek a standhoz azok, akik a jövőjüket az ELTE TTK-n szeretnék folytatni, volt hogy órákig nem jutottunk levegőhöz. A szombati nap elmondásai és a többi nap tapasztalata alapján sikeresnek és hasznosnak találom az itteni részvételünket. **Kari nyílt nap:** A kari nyílt nap a kommunikációs nehézségek ellenére sikerrel, és az előzetes várakozásoknak megfelelően alakult. Minden szakirány legalább egy képviselője részt vett, egy év kihagyása után ismételten volt GeoChallenge, és a két szak az előzetes terveknek megfelelően egymás mellett kapott helyet. Bár az elhelyezkedés a terveknek megfelelően alakult, de a folyosó végi standolási helyszín nem kedvezett az érdeklődők felcsigázásának. Alapjában általánosan elmondható, hogy a kisebb hírverésnek, illetve a nyílt nap zsúfolásnak (2 héten belül 3 nyílt nap szerű esemény) köszönhetően a látogatók száma nem érte el az elvártat. A tömeg megoszlását illetően ezek az arányok azonban kiegyenlítődtek, az összes látogatót tekintve arányaiban az átlagos érdeklődés környékén produkáltunk. Sajnos pontos számokkal nem tudok szolgálni, a földrajz előadáson nagyjából 40-50-en ültek benn, míg a földtudományi közel teltházat produkált. **ELTEfeszt:** Sajnos az ELTEfeszt nem váltotta be a hozzá fűzött reményeket. Egész napos standolással igyekeztem elősegíteni az érdeklődők megnyerését, öregbíteni a TTK hírnevét. Elmondható, hogy a már az előző bekezdésben kifejtett problémák éreztették hatásukat, így a TTK HÖK standjánál megfordulók száma jóval az előzetes várakozások alatt maradt. A földrajz-, és földtudományi szakterület számára pozitívum volt, hogy az standnál megfordulók legalább fele ebben az irányban fejtette ki kérdéseit. **3.) Események**Az tárgyidőszak idejére volt betervezve a második alkalommal megrendezésre kerülő GeoMetria. Ez azonban a hallgatók helyszínnel kapcsolatos negatív visszajelzései miatt elmaradt, és helyette (is) került megrendezésre a kari Mikulás, amely később igazolta félelmeinket. Természetesen az esemény el nem marad, csupán egy későbbi időpontban, illetve más helyszínen való megrendezése mellett döntöttünk. Ezzel kapcsolatban a kapcsolatfelvétel már megtörtént a matematika szakterülettel. Egy másik esemény amely az időszakra esett, az a GeoMikulás volt. A szervezéssel a hagyományokhoz hűen a harmadéves geológus szakirányosok szerveztek. Problémamentesen lezajlott, mind a hallgatók, mind pedig az oktatók körében nagy sikert aratott. **4.) Informatikai helyzet**Az időszakban végre visszakaptuk a levelezőlistákat, ezek átvétele megtörtént, beállításuk folyamatosan megy végbe. A december hónap elején ideigelenes megoldásként létrejött gmail-es levelezőlista helyét ismételten a hivatalos SzaCs-lista vette át. Sajnos a foldtud.elte.hu továbbra sem üzemel, ezzel kapcsolatban lépések már történtek, kilátásba helyezve egy másik oldal elkészítését is.Az időszakban fogadóóráimat kivétel nélkül a megadott időpontban megtartottam. Delegációimnak sajnos tanulmányi okok miatt több esetben nem tudtam eleget tenni, ezekről kimentésemet kellett kérnem. A mentorkoncepcióval kapcsolatos megbeszéléseken minden alkalommal megjelentem, azokon tevékeny részt vállaltam. Köszönöm, hogy elolvastad! Észrevételeidet és hozzászólásaidat a beszámolómmal kapcsolatban a [foldtudszk@ttkhok.elte.hu](mailto:foldtudszk@ttkhok.elte.hu) címen, vagy személyesen is szívesen fogadom! **Bakonycsernye, 2014. február 09.**

**Vara Bálint**

**ELTE TTK HÖK**

**Földrajz-, és Földtudományi Szakterületi Koordinátor**

*-Matematika szakterületi koordinátori beszámoló – Kuti Péter*

Beszámoló

Kuti Péter, matematika szakterületi koordinátor

2013. december 2. – február 9.

Időrendi bontás:

• 12. 02. Választmányi ülés

• 12. 03. Küldöttgyűlési ülés

• 12. 05. Matematikai Intézeti Tanács ülés

• 12. 11. Kari Tanács ülés

• 12. 16. Választmányi ülés

• 01. 09. Matematikai Intézeti Tanács ülés

• 01. 14. Választmányi ülés

• 01. 15. Kari Tanács ülés

• 01. 24. Kari nyílt nap

• 02. 01. Összegyetemi nyílt nap

• 02. 04. MATSZACS Nap

• 02. 05. GyógyMatek Szezonnyitó 2014

MATSZACS aktivitás

1) MASZAT

A félév végére is kitartott a korrepetitorok aktivitása, folyamatosan megtartották a foglalkozásokat. Immáron a következő félév tervezése zajlik, szükség van a fejlesztésekre, a jobb dokumentációra, hirdetésre továbbra is, amihez több ötlet is megfogalmazódott a SzaCs-ban.

2) Rendezvények

a) Educatio:

Sajnos gyakorlatilag semmilyen segítséget nem kaptunk az ELTE-től abban, hogy népszerűsíteni tudjuk a szakjainkat. Szerencsére tavalyról maradt néhány szórólap a matek szakról, de tekintve, hogy ezek is csak azért vannak meg, mert eltettük őket, hogy hátha valahova jók lesznek még, és tekintve, hogy már tavaly is elavultak voltak, hiszen igazából tavaly előtt készültek, és több téves információ is szerepel bennük (például igen súlyos az, hogy a tanárszak nem szerepel külön), valamint tekintve természetesen azt, hogy nyilvánvalóan a legnépszerűbb szakokról szóló tájékoztató már régen elfogyott, így azt kell mondanom rendkívül nehéz volt a dolgunk. A vizsgaidőszak miatt minden évben nehézséget okoz, hogy a pultba tudjunk biztosítani megfelelő mennyiségű embert, úgy hogy ne legyen túlságosan megterhelő nekik, de mégis törekedjünk arra, hogy minél kevesebben legyenek. Ez persze a pólók miatt is gondot okoz, érdemes lenne megfontolnia az egyetemnek, hogy mire költenek és mennyi pénzt, és ezek után milyen elvárásai vannak a standolóktól. Szerencsére a matek szakról többen is jelentkeztek, köszönöm a munkáját Dorkának, Etinek, Zsoltinak, Sorosnak, és Ricsinek!

b) Kari nyílt nap:

Ennek a szervezése is szinte már természetszerűen elcsúszott. Idén még kevesebb információ jutott el hozzánk, mint eddig. A látogatók száma egyáltalán nem döntött rekordokat, ennél jóval nagyobb érdeklődést is sikerült már elérni. A matekos előadások szervezése nagyon jól ment, az Intézet mindenben nagyon segítőkész volt, szokásához híven. A SzaCs-on megbeszélt változtatások nagy részét befogadták, ezek alapján módosult a programunk. A matekos standot felkeresők száma sem volt eget verdeső, de akadtak érdeklődők. Örülök, hogy volt energia egy teadélután megtartására is, igaz, hogy ekkor már nem túl sok (körülbelül 5 ember) maradt köreinkben. Köszönöm a segítséget Biának, Dzsinának, Jucinak, Richinek, Mizsónak és Karesznak!

c) Összegyetemi nyílt nap:

Számomra az egyik legnagyobb csalódás, amit az ELTE ezzel az eseménnyel csinál. A helyszínen lévő dolgozók száma többszöröse volt a kilátogató érdeklődőknek, az ELTE tájékoztatásában szereplő 2300 látogató kijelenthetően hazugság. Teljesen egyértelmű, hogy rengeteg pénzt, és energiát emésztett fel ez a rendezvény, aminek ha akár csak egy részét máshova (Educatio, kari nyílt napok) fordították volna, akkor jelentősen nagyobb sikereket lehetett volna elérni. Tökéletesen megjósolható volt, hogy ez fog történni, ahogy ezt több fórum meg is tette, és előre jelezte a bukást. Nagyon nagy blamázs ez az egyetemnek, bár belegondolva annyira mégsem, hiszen annak a híre is rettentő kevesekhez jutott el, hogy ennyire gyengén sikerült.

d) GyógyMatek Szezonnyitó 2014:

Immáron második alkalommal került megrendezésre a Szezonnyitó. Ennek fő célja, hogy a vizsgaidőszak után összehozza némileg a csapatot, alkalma nyújtson a közös kikapcsolódásra, és új erőt adjon az évre. Sajnos pontos számmal nem tudunk szolgálni a résztvevőket illetően, hiszen a belépés ingyenes volt, se karszalagok által, se semmilyen más módon nem tudtuk pontosan követni, hogy mennyien jöttek el. Az ingyenesség és az italárak kifejezetten hallgató-barátok voltak, a helyszín fizikai elhelyezkedése is kiváló, így a tapasztalatok nagyon pozitívak. Köszönöm Danikának és Richinek, és persze Julcsinak és Leilának a szervezést!

3) Mentorrendszer

A mentorkoncepciót több fórumon, gyakorlatilag a kiküldése óta igyekszünk javítani, felülvizsgálni. Ebben nagy segítséget jelent, hogy rengeteg korábbi mentor fejtette ki a véleményét, és hívta fel a figyelmet bizonyos kérdéses pontokra. Sajnos egyelőre igen sok különbség van a szakterület elképzelései és a jelenlegi koncepció között, reményein szerint fogunk tudni közös álláspontra jutni. Mindenkinek köszönöm a segítséget, kiemelten Dorkának és Ákosnak!

4) MATSZACS Nap

A regisztrációs héten első alkalommal került megrendezésre ez az esemény, melynek célja, hogy együtt munkálkodva, jó hangulatban haladjuk a szakterület ügyes-bajos dolgaival. A legfőbb projekt a honlap újraélesztése, tartalmi, funkcionális és kinézetbeli frissítése, valamint a mentorkoncepcióval való munka volt. Mondhatom, hogy ezek kiválóan haladtak, a weboldal immáron üzemel (egyelőre csak ideiglenes helyen, a ttkhokteszt.elte.hu-n, de hamarosan visszakerül a megszokott matszacs.elte.hu címre), a legtöbb része átnézésre került és frissült. Nagy köszönet Biának, Szandinak, Jucinak, Annának, Richinek és Karesznak!

A mentorkoncepcióval egy egész csoport dolgozott, és megannyi hozzáfűzést tettek.

A SzaCs tervezett rendezvényei is rendszerezésre kerültek, mindegyik kapott egy időpontot, amikorra szeretnénk őket, azonban ez természetesen egyelőre nem lehet végleges, tekintve, hogy a nagyobb kari/egyetemi rendezvényekről egyelőre gyakorlatilag semmilyen információ nem jutott el hozzánk.

A kommunikációt is átgondoltuk, a levelezőlisták is immáron tökéletesen be vannak hangolva, ezen a területen azonban még nagyon sok fejlődnivaló van.

Azt gondolom, hogy amellett, hogy igen produktív volt a nap, kifejezetten jó hangulatban is telt, köszönöm, hogy ennyien eljöttetek!

Tisztségviselői aktivitás

Tisztségviselőként igyekeztem a TTK HÖK és a MATSZACS segítségére lenni, amiben csak tudtam. A vizsgaidőszakban sajnos a tanulmányim miatt persze kevésbé tudtam aktív lenni, főként otthonról tevékenykedtem. A közelgő elnökváltást igyekeztem figyelemmel kísérni, amiben tudtam segítettem a felkészülést.

1) Informatikai teendők

Alakul a TTK HÖK webes megjelenése, a levelezés már meglehetősen jól megy, leginkább a levelezőlisták beállításaival akadnak problémák, melyek szinte egytől egyik a figyelmetlenségre vezethetőek vissza. A honlapok szépen sorban kerülnek vissza a helyükre, megújulva, megszépülve.

A ttkhok.elte.hu az önkormányzat működésében egyre komolyabb szerepet vállal, így fontos, hogy minden képviselő/tisztségviselő legyen tisztában ennek használatával, és a használatának fontosságával. Nagyon megkönnyíti a dolgunkat, ha az oldalt használva, rendszerezve tároljuk a dokumentumainkat (pályázatok, jelentkezések, kérdőívek, stb.), így fontos, hogy erre nagyobb figyelmet fektessünk az elkövetkezendőkben.

Ennek fejlesztésében és helyreállításában igyekeztem továbbra is részt venni, segíteni.

2) Kari adminisztráció

Ez sajnos továbbra is akadozik, a vizsgaidőszak végén, és a regisztrációs időszakban igen sok megkeresésre kellett választ adnom, illetve sok hibának kellett utána járnom az adminisztráció hibái miatt. Remélhetőleg ezek maradéktalanul megoldódtak.

3) Rutinfeladatok, delegáltságok

A mindennapos rutinfeladatokat igyekeztem ellátni. Delegáltságaimat (Kari Tanács, Intézeti Tanács, Választmány) egy választmányi ülés kivételével betöltöttem, fogadóóráimat megtartottam.

Bármilyen kérdést, észrevételt szívesen fogadok! 

Kuti Péter  
E-mail: [matekszk@ttkhok.elte.hu](mailto:matekszk@ttkhok.elte.hu)  
Telefon: 30/561-7708

2014. február 9. , Budapest,

*-Ellenörző bizottsági beszámoló – Horváth Tamás, Költő Enikő, Sík Zsuzsanna Brigitta*

**Beszámoló a 2014. február 11-ei Küldöttgyűlésre**

**Ellenőrző Bizottság**

Az Ellenőrző Bizottság az előző rendes Küldöttgyűlés óta eltelt időszakban a rendkívüli Küldöttgyűlésen,a Választmányokon -2014.01.14.kívételével-, valamint a Szakterületi Bizottsági ülések többségén is tiszteletünket tettük. Várhatóan részt veszünk a 02.09-ei,02.11-ei Küldöttgyűléseken, és a 02.10-ei Választmányon is.

A legutóbbi Küldöttgyűlés óta 3 képviselőnek szűnt meg a mandátuma így a  37 főre csökkent a Küldöttgyűlés létszáma. Kérünk minden képviselőt, hogy vigyázzon mandátumára, és ha nem tud megjelenni egy adott ülésen (Küldöttgyűlés, SZAB) kérjen kimentést időben.

A vizsgaidőszak beköszöntével kevés ülés volt, ezért a fő hangsúly a levelezőlisták követésén volt. Itt ez idő alatt nem történtek szabálytalanságok. Örvendetes dolog, hogy a Tisztségviselők betartották és komolyan veszik a fogadóórákat, reméljük, hogy a tavaszi félévben is így lesz.

Sik Zsuzsanna Brigita lemondott bizottsági tagságáról, így jelentkezőket várunk a helyére. A jelentkezési lehetőséget több felületre is eljuttattuk. Jelentkezni egészen február 19-ig lehet, személyesen (fogadóórában), vagy mailben.

Elkészült egy dokumentum, ami tartalmazza a SzaB ülésekre vonatkozó fő tudnivalókat, például az összehívás menetét, illetve a papírozás és iktatás fontos tudnivalóit, reméljük, ezzel elkerülhetőek lesznek az ülésekkel kapcsolatos problémák.

A legnagyobb probléma az emlékeztetőkkel kapcsolatban van. Az előző Küldöttgyűlés óta sajnos nem történt változás az emlékeztetőkkel kapcsolatban. A beszámolónk elkészítésének pillanatában 13 választmányi ülés és 4 Küldöttgyűlés  emlékeztetője, illetve papiros iktatása hiányzik a 2013/14-es ciklusból. Amellett, hogy sérti a különböző ügyrendek egyes pontjait, lehetetlenné teszi a határozatok visszakeresését, és az Önkormányzat egyik fő törekvését az átláthatóságot. Próbálkozásaink a probléma megoldására eredménytelenek voltak.

A levelezőrendszer problémái mára megoldódtak. Rendben zajlanak az ülések összehívásai. Kuti Péter és Fetter Dávid segítségével sikerült több kisebb-nagyobb problémát is megoldani a ttkhok.elte.hu-oldalon. A képviselőlista frissítésre került miután az EB szerkesztői jogot kapott. Kiderült, hogy több mint fél éve nem volt frissítve a tagok listája, így ez is megtörtént.(1-2 képviselő még nincs rajta).

**A Bizottság tagjai a következő üléseken vettek részt a 2013.12.03-ai Küldöttgyűlésre készített beszámoló óta:  
Horváth Tamás:**  
2013.12.02.Választmány  
2013.12.03 Küldöttgyűlés  
2013.12.12 Földrajz-és Földtudományi  SZAB  
2013.12.12.KÖB ülés  
2013.12.13.Kémia SZAB  
2013.12.17 Rendkívüli Küldöttgyűlés  
(A vizsgaidőszak alatt nem laktam Budapesten, így az esetleges különböző üléseken Költő Enikő,és Sik Zsuzsanna Brigitta vettek részt.)  
**Költő Enikő:**  
2013. 12. 03. Küldöttgyűlés  
2013. 12. 12. Földrajz-és Földtudományi SZAB  
2013. 12. 12. KÖB ülés  
2013. 12. 16. Választmány  
2014. 02. 06. KÖB ülés  
2014. 02. 06. Választmány   
2014. 02. 08. Fizika SZAB  
**Sik Zsuzsanna Brigitta:**  
2013.12.02.Választmány  
2013. 12. 03. Küldöttgyűlés  
2013.12.17 Rendkívüli Küldöttgyűlés  
2014. 02. 06. KÖB ülés  
Köszönjük, hogy elolvastátok a beszámolónkat!  
Kérdéseiteket, észrevételeiteket az eb@ttkhok.elte.hu címre várjuk.

*-Hallgatói Alapítvány beszámolója – Dukán András Ferenc, Kuti Péter*

Beszámoló

ELTE TTK Hallgatói Alapítvány

2013. 12. 01. - 2014. 02. 09.

Az Alapítvány a legutóbbi beszámoló óta eltelt két hónapban is folytatta szokásos tevékenységét. Személyi állományunkban változás történt, ahogy azt már jeleztük, Csécsi Dávid látja el jelenleg a gazdasági irodavezető munkakört. A betanítás alapvetően sikeres volt, Szabó Judit sokat segített az átmeneti időszakban. Marton Judit pályázati munkatárs önkéntes szerződését meghosszabbítottuk.

A Gömb Aula galériáján található boltot hivatalosan is megszüntettük, a végzés megérkezett a 11. kerülettől. A bolt tevékenységei közül azokat, amelyek nem engedélykötelesek (ez alapvetően a Volán jegy újraindult árusítását jelenti) a Déli Tömbben folytatjuk. Az új törvény szerinti pénztárgép még nem érkezett meg, mert mi is áldozatául estünk a hírekből is ismert, a vállalkozók nagy tömegét érintő átverésnek. A legújabb rendelkezések szerint az állam átvállalja a befizetett előleg „visszaszerzését”, ennek és az új pénztárgép beszerzésének intézése folyamatban van.

A féléves érettségi előkészítők idén 70 órás formában indultak el, ami 10 órával több, mint az eddigi években. Ennek ellenére sajnos nem ugrott meg a jelentkezések száma, de a fizika és a földrajz kivételével az összes csoport el tudott indulni, van olyan tárgy, amiből több is indul.

A NEA működési pályázatunk elutasították, így várólistára kerültünk, a szakmai pályázatunknak még várjuk az eredményét. Jelenleg zajlik egy NTP pályázat beadása, aminek a célja, hogy rászoruló és/vagy tehetséges diákoknak tarthassunk szóbeli érettségi tréninget. Végül nem került bepályázásra, de nagyrészt kidolgozásra került egy természettudományos középiskolai verseny tervezete is, amit a következő évben szeretnénk megvalósítani. A TÁMOP pályázat megvalósítása sikeresen lezárult, már az elszámolás fázisában vagyunk. A zárórendezvény sikeresen lezajlott több neves oktató és Surján Péter dékán úr részvételével. Az elkészített jegyzeteket a hallgatók a mostani vizsgaidőszakban már több tárgyból is fel tudták használni.

A szerverünk ismét működik, az adatok nem vesztek el, így a nyilvántartásokat újra könnyebben tudjuk vezetni. A levelezés archívumának visszaállítása még nem történt meg, ez sajnos nehezíti az adó 1% kampányunkat. Ezúton is kérünk mindenkit, hogy segítsen, hogy minél több adományt gyűjthessünk össze.

Felkerestük a budapesti középiskolákat, hogy természettudományos népszerűsítő előadásokat szívesen tartanánk. Ezt alapvetően TTK-s hallgatókkal és oktatókkal (a szokásos módon) képzelnénk el. Ugyanakkor, ha valakinek van ismerőse, tud olyan helyet, ahol szívesen fogadnának egy a karról és a természettudományokról szóló előadást, kérjük, hogy jelezze, akár úgy is, ha ő maga tartaná. Esetleges eszközöket is szívesen biztosítunk.

Részt vettünk mind a Kari nyílt napon (ahol standunkon vártuk az érdeklődőket, valamint a központi előadásban is szerepet kaptunk), mind pedig az Összegyetemi nyílt napon (itt külön szobánk volt, ahol tájékoztatóinkkal fogadtuk a megjelenőket).

Az Alapítvány helyzete jelenleg stabil, de a nyári időszakra már most el kell kezdenünk készülni, hiszen az Egyetem kiürülése után mindig nehezebb a bérek kifizetése.

Bármilyen kérdést, észrevételt örömmel fogadunk.

Budapest, 2014. február 9.

Dukán András Ferenc

kuratóriumi elnök [elnok@alapitvany.elte.hu](mailto:elnok@alapitvany.elte.hu)

-*Gazdasági elnökhelyettesi beszámoló – Csutka Boglárka*  
  
**Gazdasági elnökhelyettesi beszámoló  
Csutka Boglárka  
2013. december 03. - 2014. február 09.**Időrendi bontás:2013. 12. 03. - TTK HÖK Küldöttgyűlés2014. 01. 14. - Választmányi ülés2014. 01. 28. - Rendkívüli EHÖK elnökségi ülésA legutóbbi Küldöttgyűlés óta az alábbi fontosabb események történtek a gazdaságis színtéren (ülések a vizsgaidőszak miatt ritkán voltak, azonban történtek fontos események):Rutin: Napi szintű feladataimat igyekeztem pontosan ellátni, a teremfoglalások megtörténtek. A vizsgaidőszakban fogadóórát nem tartottam. E-mailes és telefonos megkeresésekre amint tudtam válaszoltam. (Visszaigazoló e-mailek a teremfoglalásokkal kapcsolatban néha elmaradnak, de már jobb a tendencia mint az év elején.) Valamint teljesítési igazolások is kézbesítésre kerültek az EHÖK felé. Tisztségemből eredően több megbeszélésen is részt vettem, például Ritz Andrással a BTK HÖK gazdasági alelnökével, Zaránd Péter EHÖK elnökkel, Török Balázzsal a NYÚZ félévindító megbeszélésén, valamint egy hallgatóval aki a rendezvény biztosi tisztség felől érdeklődött. Elnökhelyettesi munka: Az Elnök úr munkáját több ízben is segítettem az elmúlt időszakban. Részt vettem egy rendkívüli EHÖK elnökségi ülésen ahol intézkedési terv beszámolót készítettünk a REO-s ellenőrzésről. Ezt január 29.-én sikerült is leadnunk. Valamint az adatigénylés teljesítésében is segédkeztem. Selejtezés, irodaszerek: A selejtezés még nem történt meg. A vizsgaidőszakban sajnos nem volt rá módon és lehetőségem, hogy ezt végrehajtsam. Azt az információt kaptuk, hogy az idei évtől szigorítani fognak az eljáráson, pontos eljárás rendet még nem kaptunk ha ez megérkezik akkor neki lehet állni a munkának. Így ez a cél átcsúszott a tavaszi félévre, remélem a félév végére sikerül kiüríteni a nagyraktárat. Örömmel jelentem be, hogy sikerült a közbeszerzés keretein belül számítógépet rendelnünk. Köszönöm Fetter Dávidnak a gyors munkát. Remélhetőleg minél hamarabb plusz 3db számítógép büszke tulajdonosai lehetünk, ami megkönnyíti az irodai munkálatokat. Kéretik majd az új gépekre fokozottan ügyelni!KHTEÖ: Mivel havonta egyszer bírálunk és a februári hónapban nincs utalás a hallgatóknak az elmúlt időszakban egyszer volt KHTEÖ bírálás Választmányon. A tárgyalt pályázatok nagy része rendhagyó módon nem a honlapon került feltöltésre (technikai okok miatt). Összesen 12 pályázatot bíráltunk el: VI. Dürer Verseny, KÖB bírálás, GB staff, GB táncosok, Irodavezető, DÖK vb, Tablófotózás, Kémia SZAB elnök, Diploma osztó, MASZAK, 2 NYÚZ szám. Gazdasági bizottsági ülés:Nem tartottunk ülést, azonban e-mailen folyamatos volt a kommunikáció, többek között a 2014-es költségvetésről, ami eddig úgy néz ki elfogadásra került. A TTK HÖK összesen 14.663.000 HUF-ra számolta ki az optimális működéshez szükséges keretet. Bármi kérdésed van akár általánosságban vagy a beszámolómmal kapcsolatban keress bátran a [gazdeh@ttkhok.elte.hu](mailto:gazdeh@ttkhok.elte.hu), illetve a e-mail címeken!Csutka BoglárkaGazdasági elnökhelyettesELTE TTK HÖKgazdeh@ttkhok.elte.hu

Kuti Péter

kuratóriumi titkár [titkar@alapitvany.elte.hu](mailto:titkar@alapitvany.elte.hu)

**Késve küldött beszámolók**:

*-Mentorkoordinátori beszámoló*

Az ELTE TTK HÖK mentorkoordinátori tisztségének beszámolója –

2013. december 3. és 2014. február 11. közötti időszak

Hivatalos megjelenések

* 2013. december 3. – Küldöttgyűlés.
* 2013. december 5. – Mentorkoncepció: szakterületi koordinátori és GT-szervezői fórum.
* 2013. december 6. – Találkozó Tót Éva szociológussal.
* 2013. december 13. – Mentorkoncepció: összmentori, tisztségviselői, képviselői fórum.
* 2013. december 17. – Rendkívüli Küldöttgyűlés.
* 2014. január 27. – Az MMGV kiírása.
* 2014. február 3. – A Mentorkoncepció-tervezet kiküldése a képviselők levelező listájára.
* 2014. február 9. – Főmentori találkozó.
* 2014. február 9. – Rendkívüli Küldöttgyűlés.
* 2014. február 9. – Az MMGV lezárása.

Tartalom

1. Hivatalos megjelenések
2. A háttérmunkálatok
3. A mentorokról
4. Gondolatok a Mentorrendszerről
5. Hivatalos megjelenések

2013. december 3-án magánéleti okokból kifolyólag nem vettem részt a Hallgatói Önkormányzat Küldöttgyűlésén. Kimentést a titkárkisasszonytól kértem. A tisztségviselői beszámolómat elfogadták.

2013. december 5-én a jövő évi Mentorkoncepcióról tartottunk egy fórumot, ahova meghívást kaptak a szakterületi koordinátorok és a TTK-hoz kapcsolódó gólyatáborok 2013. évi főszervezői. Előbbiek szinte teljes létszámmal jelen voltak a gyűlésen, utóbbiak közül Hatvani István (Geo-Bio Gólyatábor) jelent meg. A fórumon több órán át beszélgettünk, ahol elsősorban a mentorképzésről volt szó. A gólyatáborok igényeit is átgondoltuk, arra jutva, hogy a korábbi években túl nagy befolyást tettek a táborok a Mentorrendszerre, pl. a szakterületi mentor-keretszámok meghatározásában.

2013. december 6-ra találkozót beszéltünk meg Tót Éva szociológussal. A találkozónkat megelőzően néhány héttel felkeresett, mivel egyik kutatási témája a felsőoktatásba bekerülő hallgatók beilleszkedése az egyetemi életbe. Az interjú mintegy másfél órán át tartott, a hanganyaga rögzítésre került.

2013. december 13-án a Mentorkoncepcióról megtartottuk a következő fórumot, ahova a tisztségviselőket, a képviselőket és a mentorokat hívtuk meg. A korábbi fórumokhoz hasonlóan ez is meghirdetésre került az Önkormányzat levelező listáin, ennek ellenére alacsony érdeklődést váltott ki (a gyűlésen körülbelül hatan vettünk részt, főleg mentorok). A gyér létszám ellenére összességében ez a fórum is hasznos volt, elsődlegesen a mentorképzést érintve.

2013. december 17-én részt vettem a Hallgatói Önkormányzat Rendkívüli Küldöttgyűlésén.

2014. január 27-én meghirdetésre került a Mentori Munka Gólyák általi Véleményezése. A ttkhok.elte.hu oldalon található ide kapcsolódó űrlap segítségével történt az adatfelvétel. A korábbi évek mintájára állítottuk össze a kérdéssort. Az MMGV két hétig tartott, mely során többször megkértük a mentorokat, a tisztségviselőket és képviselőket, hogy hirdessék meg ezt a lehetőséget a gólyák között.

2014. február 3-án, hat nappal a tárgyalása előtt, kiküldtük a képviselőknek és a szakterületeknek a jövő évi Mentorkoncepció tervezetét, amelybe belekerült minden érdemi gondolat a korábbi fórumokról, amelyet ezt követően a saját mentorkoordinátori tapasztalataim alapján szintetizáltunk.

2014. február 9-én megtartottuk a félév utolsó, úgynevezett évadzáró főmentori találkozóját. Itt a biológia szakterület főmentorát Költő Enikő mentor pótolta. Sajnos a matematika szakterület képviselője nem jelent meg a találkozón. Elsősorban a Mentorkoncepcióról beszélgettünk, illetve a 2014. február 13-án (csütörtök) megrendezésre kerülő, a Mentorrendszerhez kapcsolódó évzáró összejövetelről. Ennek hirdetése egy közösségi oldalon történik. Célja, egy kötetlen beszélgetés az Mentorrendszer elmúlt évéről. A találkozón nyomtatott formában kihirdetésre kerülnek az MMGV eredményei.

2014. február 9-én részt vettem a Hallgatói Önkormányzat Rendkívüli Küldöttgyűlésén. Itt a korábban kiküldött Mentorkoncepció-tervezetet tárgyaltuk. Pozitívum, hogy nagy számban érkeztek a szakterületekről és a tisztségviselőktől módosító javaslatok. A Küldöttgyűlés meghozta a határozatot, amely alapján a mentorjelentkezés 2014. február 12-én indul. Az eredetileg 41 oldalas dokumentum mintegy 10 oldallal lett rövidebb, de személyes véleményem alapján ezzel megteremtettük a következő évi Mentorrendszer stabil alapját. Egyedül egy szegmenssel nem értek egyet, amely véleményem szerint rossz irányba befolyásolná a mentoraink képzését. Az ülés lezárását követően, az egyelőre még nyers dokumentumot kiküldtem a képviselők levelező listájára.

2014. február 9-én éjfélkor lezárult az MMGV, mely során több mint 400 darab kitöltött űrlapot kaptunk meg. Ennek feldolgozásával Skobrák Tibor szakos segítőt bíztam meg, megállapodva a február 12-i határidőben. Az eredményeket mentoronként, tömbösítve közöljük, először a február 13-i évzáró rendezvényen, majd a mentoroknak személyesen kiküldve. Az eredményekbe betekintést kaphatnak a mentorok, a szakterületi koordinátorok, a szakos segítők és a mentorkoordinátor.

1. A háttérmunkálatok

Az elmúlt két hónapban három fő foglalatosságom volt mentorkoordinátorként. Igyekeztem minél több érintett véleményét kikérve, megírni egy biztos jövőt, egy hosszútávon fenntartható Mentorrendszert ígérő Mentorkoncepciót. Ennek eredménye egy, a korábbi évek gyakorlatához képest meglehetősen nagy terjedelmű koncepció (mind minőségében, mind mennyiségében. Célom a stabilitás, a rendszert szervezők felé adott kötöttségek megteremtése volt. Ugyanakkor hibába estem, mivel a tervezet egy túlbonyolított, sok esettben bürokratikus rendszer képét mutatta. Erre a Rendkívüli Küldöttgyűlést megelőző napokban több kritika is érkezett. Ennek köszönhetően, mint ahogy már korábban is említettem, megszületett egy működőképes rendszer alapja.

A 2013/2014-es Mentorrendszer lezárását megkövetelő adminisztratív munkálatokat elvégeztük. Az utolsó hivatalos eseményt, az MMGV-t lebonyolítottuk. Ezen kívül még megtartjuk a nem hivatalos évzárónkat, aminek előkészületei is jól haladnak.

Bár még nem egészen egy napja vált hivatalossá, de megkezdtük a jövő évi Mentorrendszer előkészületeit. A Mentorjelentkezéshez elkészült a plakát és a jelentkezési űrlap, továbbá felvettük a kapcsolatot több hirdetőfelület kezelőjével (kollégiumok, Tétékás Nyúz). A „Ki vagy, Mentor?” bevonó előadások előkészületei is előrehaladott állapotban vannak. A készülő Mentorkisokosban megjelenő szekciótémák kidolgozására felkértük a leginkább illetékeseket. A szakterületi mentorfelelősöket nem hivatalosan, de felkértem a munkára, ezzel megalkotva a még nem hivatalos mentor munkacsoportot.

1. A mentorokról

Az utóbbi két hónapban egyrészt a Mentorrendszer, másrészt az egyetemi képzés struktúrájából kifolyólag személyesen ritkán találkoztunk a mentorokkal. A kapcsolatot online tartottuk.

A mentorok teljesítményéről jó visszajelzés lesz az MMGV, de ennek kiértékelése még folyamatban van.

1. Gondolatok a Mentorrendszerről

Összességében a 2013/2014-es Mentorrendszerről annyit tudok elmondani, hogy nagyfokú kaotikusság uralkodott, beleértve a rendezvények szervezetlenségét vagy a Küldöttgyűlés felelőtlen évközi döntését, amely elfogadta a mentorkoordinátor lemondását és az új tisztségviselő kinevezését. Kevés tapasztalattal vettem át a Mentorrendszert, több hibát is vétettem, de úgy gondolom a csapatépítés a körülményekhez képest nagyon jól zajlott. Személyesen megismertem minden egyes mentort, úgy gondolom a többségükkel jó kapcsolatot alakítottam ki. A Hallgatói Önkormányzat számára az elmúlt év több okból kifolyólag válságosra sikeredett, beleértve a tisztségviselők túlságosan gyors fluktuációját. Ez nagyon megnehezítette a közös munkát, mivel gyakran az időpontban kevésbé alkalmatlanok töltöttek be bizonyos tisztségeket. Az egyelőre leadott pályázatok alapján, szinte biztos vagyok benne, hogy egy viszonylag jó év elé nézünk.

Az egyik legmélyebb gondolat, ami az utóbbi időben megfogalmazódott bennem, hogy gyakran a tisztségviselőink gondolatait eltorzítja a bürokrácia fertője, elfelejtetve a valódi hallgatói érdekképviseletet. Ugyanakkor alapvető célja az ELTE TTK HÖK-nek és egyben nekem is a legitimitás, de néha úgy hozhatja a sors, hogy bizonyos bekorlátolt szabályozásokat meg kell szegnünk az általunk képviselt hallgatókért.

Újlak, 2014. február 10.

Uhljár Péter

ELTE TTK HÖK

Mentorkoordinátor

*-Környezettudományi szakterületi koordinátori beszámoló – Koczur Szilvia*

Beszámoló

Koczur Szilvia, Környezettudományi Szakterületi Koordinátor

2013. szeptember 24. – december 3.

**12.03. SzaB**SzaB ülést tartottunk, ahol Visnovitz Márton tanárképzési referens tisztségre való pályázatáról beszéltünk és egyhangúan támogattuk.  **12.05 Mentorkoncepció megbeszélés**Előzetes mentorkoncepció megbeszélésen vettem részt a többi szakterületi koordinátorral és egy gólyatábor főszervezővel, képviseltem a szakterület érdekeit. **12.13. Mentorkoncepció megbeszélés**Szintén előzetes megbeszélésen vettem részt. **12.18. Rendkívüli Küldöttgyűlés  
12.20. SzaCs karácsony**Szakterületi Csoport Karácsonyt tartottunk, ahol viszonylag kevés ember jelent meg, de a hangulat annál jobb volt.  **2014.01.16-18. Educatio**Az Educatio Kiállításon természetesen a környezettudományi szakterület is képviseltette magát. Az első nap a hallgatói delegált sajnos nem tudott elmenni, de más már végzett hallgató képviselte a szakterületet. A másik két napon jelen volt Bérces Bence és Csáti Viktória, a segítségüket ezúton is köszönöm. Mindhárom napon volt jelen oktató a szakterületről.  **01.24. Nyílt nap**A kari Nyílt nap a szakterület szempontjából gördülékenyen zajlott. A standunknál a rendezvény összlétszámához képest sem elhanyagolható érdeklődő jelent meg. A szakos előadáson mintegy 15-20 érdeklődő jelent meg. Az oktatói előadás után én beszéltem nekik a kari közéletről. Az előadás után körbevezetésen vettek részt, csak néhány érdeklődő maradt a végére, de ők nagyon lelkesek voltak és jól érezték magukat. A nyílt napon való segítséget ezúton is köszönöm mindenkinek, név szerint: Kollárik Cintia, Kiss-Szabó Laura, Máthé Ágnes, Bérces Bence, Gere Kálmán, Visnovitz Márton.  **02.01. ELTEfeszt**Az ELTEfeszten a szakterületről két fő volt jelen. Az érdeklődők száma a környezettan iránt minimális volt, de a segítséget és a jelenlétet ezúton is köszönöm Kollárik Cintiának és Bérces Bencének **02.04. Matek kritérium teszt**Előzetes igényfelmérés alapján – melyre Holló-Szabó Ferenec kért meg – a hallgatók ezen a napon írták meg a kritériumtesztet. Az oktatók terén volt egy kis kavarodás, mert a tanár úr nem látta a tárgyat Neptunban, így vizsgát meghirdetni és a hallgatókat informálni sem tudta – ez rajtam keresztül történt meg. Ennek ellenére a ZH-t összeállította, kinyomtatta és másnapra ki is javította, ezt ezúton is köszönöm neki.  **SzaCs**Szakterületi Csoport ülést tartottunk, ahol beszéltünk az előző és a következő félévről, a Nyílt napról, Educatióról és ELTEfesztről, szóba került a mentorkoncepció, a delegáltságok és üres tisztségek.Az ülés után vizsgatemető sörözést tartottunk a gólyákkal kis létszámban, de annál jobb hangulatban. **02.06. Bódvarákó szervezői megbeszélésen** vettem részt. **02.09. Rendkívüli Küldöttgyűlés**A mentorkoncepciót tárgyaló rendkívüli küldöttgyűlésen nem tudtam részt venni, de az előtte lévő SzaCson beszéltünk róla és a szakterület úgy gondolom megfelelő létszámmal és tájékozottsággal képviseltette magát. **02.10. Kari környezettudományi TDK konferencia**A konferencia sikeresen lezajlott 17 előadó részvételével három szekcióban: Biológia-ökológia, Környezet-földtudomány, Környezetkémia. A zsűri döntése alapján minden előadó részt vehet a tavaszi OFKD konferencián, amely Pécsett kerül megrendezésre. A zsűri összesen 9 darab helyezést osztott ki a 3 szekcióban, ezeket a dolgozatokat egyúttal OTDK-ra is javasolják. Akik nem kaptak helyezést a novemberi kari konferencián indulhatnak újra továbbfejlesztett vagy akár teljesen új dolgozattal, így még lehetőségük van bekerülni az OTDK-ra. Mivel az órarendem még alakulóban van a fogadóóráimat nem tudtam meghirdetni, de remélhetőleg ezt még ezen a héten pótolni tudom.Egy jegyzőkönyvhiány, illetve iktatásbeli elmaradás is szárad a lelkemen, az elmúlt hetekben nem volt kapacitásom ezzel foglalkozni, de mielőbb pótolni fogom. Köszönöm, hogy elolvastad a beszámolómat, kérdés/hozzászólás esetén keress bátran!

Koczur Szilvia  
Környezettudományi Szakterületi Koordinátor  
[kornyszk@ttkhok.elte.hu](mailto:kornyszk@ttkhok.elte.hu)  
2014-02-11

**3.SZEMÉLYI KÉRDÉSEK**

*-Pályázat elnöki tisztségre – Kovács Fanni*

**Pályázat elnöki tisztségre**

Kovács Fanni

*„A beszéd maga a civilizáció. A szó, még az ellentmondó is, összekapcsolja az embereket.  
A szótlanság elszigetel.”*

- Thomas Mann -

**Bemutatkozás**  
1991. december 5-én születtem Miskolcon, itt nevelkedtem, itt jártam iskolába. A középiskolát a Herman Ottó Gimnáziumban végeztem, majd 2010-ben nyertem felvételt az ELTE TTK-ra.  
Az Önkormányzat életében 2011-ben vállaltam először aktív szerepet, több tisztséget is betöltettem, ennyi idő alatt három elnök munkáját követhettem nyomon. Az elmúlt közel egy évben pedig szociális elnökhelyettesként a legutóbbi elnök munkáját viszonylag közelről is megismerhettem.

**Motiváció**

Talán ezt a legnehezebb megfogalmazni. Jelenleg azt tartom fontosnak, hogy legyen egy elképzelés, egy irányvonal, ami mentén a TTK HÖK belső munkája haladhat, és amihez a nehézségek ellenére is tartja magát a szervezet.

Az utóbbi egy-két évben komoly csatákat vívtunk az egyetemi szintű hallgatói érdekképviseletben alapelveink védelmében és érvényesítésük érdekében. Szerencsére az emiatt megfogyatkozott energiát a TTK hallgatói nem érezték meg különösebben, nem ment a belső érdekképviselet rovására, bár néha emiatt nehézkesebb volt ellátni a feladatokat.

Több elnöki pályázatot olvastam az elmúlt időszakban, mindegyikben benne áll, hogy a TTK HÖK belső, a tisztségviselők közti kommunikációját kell fejleszteni. Ezek kisebb-nagyobb sikerrel az elnökségek elején be is indultak, ám a felgyülemlő egyetemi szintű problémák miatt egyre jobban háttérbe szorultak. Az igaz, hogy ennek is megvan most már a pozitív oldala. A TTK nagy részt vállal az EHÖK alakításában, átláthatóbbá tételében, több volt tisztségviselőnk is aktívan részt vesz az új EHÖK kabinet munkájában. A TTK HÖK által kezdeményezett változás megtörtént, a harc befejeződött az új EHÖK elnök ebben partnerünk most már csak támogatnunk kell a kabinetet pályázatukban megfogalmazott céljaik elérésében. Természetesen ez sem egyszerű, de jelentősen egyszerűbb feladat, mint a múltban volt.

Ezért merem kijelenteni, hogy idén lesz időnk a belügyeinkkel foglalkozni, és megteremteni egy harmonikus együttműködést tisztségviselők, képviselők és szakterületek között. Ez az én legfőbb célom.

**Tervek**

Az elnöki pályázatom két pillérre építem, az első az önkormányzat egy tagja, az ELTE TTK egy hallgatója szempontjából közelíti meg a szervezetet. A második, ha úgy tetszik, az önkormányzat egy bennfentes szereplőjének szemüvegén nézi, legyen az mentor, képviselő, tisztségviselő vagy akár maga az EHÖK elnöke.

***Mit várok a TTK HÖK-től?***

Hallgatóként elsősorban azt várom, hogy a szervezet megbízható és zökkenőmentes működést folytasson, azért hogy nekem már csak a tanulmányaimmal kelljen foglalkoznom.

Azt várom, hogy a megfelelő felkészülést követően, azt az érdemjegyet kapjam, amit megérdemlek. Hogy ne történhessen meg és ne hunyjunk szemet afelett, ha egy zárthelyit vagy egy vizsgát a hallgatók magas aránya nem tud teljesíteni.

Ha nekem be kell tartanom a szabályzatokat, akkor ugyanezt várom a hököstől, mint hallgatótól és ez legyen igaz az oktatókra is. Legyenek a vizsgák, a kurzusok időben és elegendő férőhellyel meghirdetve.

Az ösztöndíjak legyenek igazságosan meghatározva és időben folyósítva. Legyen maga a rendszer kellően nyílt, de ne sértse a személyiségi jogaimat.

Ha tanulmányaimat külföldön kívánom folytatni, tudjak az ösztöndíj lehetőségekről és a partner egyetemekről.

Legyen a HÖK átlátható, ha felmerül bennem egy kérdés választ találhassák rá és ha esetleg csatlakozni támad kedvem, tárt karokkal fogadjanak.

Lényegében a megfelelő tájékoztatást kell megteremtenünk, és emellett elsődleges feladatunk az érdekképviseletet. Azonban ezeken túl törekednünk kell arra, hogy hasznossá tegyük a Karon töltött idejüket. Biztosítsunk szakmai, tudományos, egyéb sport és kulturális programokat, melyekkel megkönnyíthetjük a beilleszkedést és csökkentsük a köztük lévő szociális különbségeket.

***Milyen ez belső szemmel?***

Nem kell különbözőnek lennie annak sem, amit mi belülről látunk, és várunk a HÖK-től, mint kívülről. Barátságos megjelenés, partnerség. Nyitottnak kell lennünk az észrevételekre, kritikákra, sőt lényegében minden felkeresésre, amit kapunk. Az eddig megalapozott értekeink és szolgáltatásaink mellett, befogadónak kell lennünk az új javaslatokra és igényekre.

A megfelelő **kommunikáció**ban látom a HÖK sikerét, legyen ez egymás közt, az egyetem vagy kar vezetése illetve a hallgatóság felé. Hiszen a minőségi munka és a nyíltság megvan, és a törekvés is ennek megtartására. Amennyiben ez sikerül, akkor már csak a kommunikáció okozhat gondot.

A **hallgatóság felé** egész jól kommunikálunk, minden programot és lehetőséget megosztunk, a honlap és a facebook folyamatosan pörög. Ebben nagy szerepe van az épp aktuális tisztségviselőknek, de ezt folytatni kell, mert jó irányba halad. A Nyúz is szép számban fogy és ha nincs akkor keresik. A Nyúz HÖK rovatát kell megújítani, azaz barátságosabbá tenni, olyanokról beszámolni, ami valóban érdekli a hallgatókat, erről már megkezdtem az egyeztetést a főszerkesztővel.

Amit, az utóbbi időben elhanyagoltunk az **az infolevél és szakterületi kommunikáció**. Az infolevél felélesztése kulcsfontosságú, természetesen a kommunikációs biztos segítségével. Ennek tematikája még mikor aktívan működött, kialakult. Lényege az, hogy a csak nélkülözhetetlen információk kerüljenek ki a listára. Ilyenek például a Tanulmány Osztály és az ösztöndíjak határidejei, de az Erasmus jelentkezési határideje is ide tartozik. Ezt nem képzelem másképp.

Az, hogy szakterületi honlapokat feltámasszuk, és hogy az egyes évfolyam listák újra működhessenek egy kardinális pontja a kommunikációnknak. Honlapok tekintetében az informatikusunk segítségére lesz szükségünk. A levelező listák beállítása még hagy némi kívánni valót maga után, ezeket mindenképp meg kell oldanunk. Ha kell akár egyesével leülni az érintett lista kezelőkkel.

A **kar vezetés**ével jó kapcsolatot ápolt elődöm és úgy érzem itt (és természetesen a egyetempolitikai munkájával) igen magasra tette a lécet. Eddigi tevékenységem az oktatási dékánhelyettes asszonyhoz kötött, akivel többször találkoztam, vele jó kapcsolatot sikerült kialakítani.

A motiváció részben írtam, hogy nagy hangsúlyt fektetnék a **belső kommunikáció**ra. Ez a levelezés leállása miatt sokat csorbult, ám lassan de biztosan helyreállni látszik. Ettől függetlenül úgy gondolom, hogy sokkal több személyes találkozót kell kialakítanunk. Egy-egy ilyen találkozó és beszélgetés alkalmával, ha csak pár perc is, sokkal többet megtudhatunk egymásról, mint egy e-mailben. A motiváció őszintébb és a hibák felismerése is valószínűbb, ezért szándékomban áll eljárni a tisztségviselők fogadóórájára, illetve a képviselőket is bíztatom, hogy tegyék ugyanezt.

Fontos személyes találkozás lehetne a **tisztségviselői értekezlet**. Tavaly már megírtam ennek mikéntjéről és lebonyolításáról egy tervezetet. Ebben tematikus beszélgetések vannak felvázolva a tisztségviselők között, meghatározott időközönként, természetesen ezt velük egyeztetve. Viszont kiemelten fontosnak tartom, hogy ezek lazább keretek között folyjanak, mint egy Küldöttgyűlés vagy Választmány. Közben szorgalmaznám, hogy a képzéseinken túl, menjünk közös kirándulásokra, vegyünk részt versenyeken.

A célja pont az lenne, hogy ezek a beszélgetések később az összetartást erősítsék. Egy ilyen beszélgetésen vagy kiránduláson az egymás megismerésén és a csapatépítésen túl biztosítva lenne az információáramlás. A problémák könnyebben felszínre kerülnének, aminek megoldása valószínűleg ott hever egy másik tisztségviselőnél csak eszünkbe se jutott megkérdezni. Egy ilyen probléma megoldásának keresése pedig könnyen brainstormingba csaphat át, ilyenekre nagy szüksége lenne a tisztségviselői gárdának.

Ezeken akár szóba jöhet, az egyes **tisztségviselői feladatkörök letisztázása**, egymáshoz közelítése, és ezáltal egyszerűsítése, hiszen egyes területek szemmel láthatóan fedik egymást, ezek felett mégis szemet hunyunk.

Kritikus pont, hogy **tevékenységinket körülvevő jogszabályok** miatt, rá vagyunk kényszerítve a hivatali működésre. A célom hiába az, hogy egy felhőtlen légkört tudjunk kialakítani, ahol játék a munka, nem szabad elfelejtenünk, hogy milyen határozattak ennek a játéknak a szabályai. Törvények, kormány rendeletek, a HKR és persze saját belső szabályzataink kötik meg lépéseinket.

Az elmúlt években az elődeim nagy hangsúlyt fektettek arra, hogy az Alapszabályunkat a felsőbb szabályozáshoz igazítsák. Elengedhetetlen, hogy működésünk során ezeket betartsuk, bár tudom és láttam, hogy a tett halála, esetünkben a bürokrácia.

*( Habár ennek is vannak olyan falai, melyek lebonthatóak, csak meg kell találnunk, és e mellett felismernünk, azt a határt, melyet nem léphetünk át. )*

Folyamatos **felülvizsgálatok**nak jelentős szerepet tulajdonítanék a TTK HÖK életében. Ezt azért találom fontosnak, mert a a tavalyi REO, az idei KEHI átfogó ellenőrzések alatt rengeteget tanultunk, és több kisebb hibát felfedeztünk és javítottunk. Egy-két helyen pedig új utak nyílhattak meg előttünk. A gyakorlatban egy Felülvizsgálati megbízottakból álló csapat felállítását látom elképzelhetőnek, ami nem folyamatos, hanem mondjuk az Alakuló Küldöttgyűlésen születik, megvizsgálja az eltelt év történéseit. De azt is elképzelhetőnek tartom, hogy bármikor megalakuljon, ha azt csak egy képviselő kéri, akár egy terület megvizsgálására.

Ezt a csapatot a Küldöttgyűlés hívhatná össze, elsődleges feladatuk az lenne, hogy végig böngésszék a jogszabályokat hézagok után kutatva, egyeztetve azt az Alapszabállyal. Végig néznék a tevékenységek eljárásrendjeit, felhívnák a figyelmet a hibákra, ezzel elősegítve a gördülékenyebbé tételt.

Az utóbbi időben nagy szerepet kapott a hallgatói önkormányzatok életében a **transzparencia**, az átláthatóság. Ebben igen példamutatóak vagyunk, az egyetlen hiányosságunk ezen a téren a **jegyzőkönyvek**, habár kevesen mondhatják el, hogy több mint tíz évre visszamenőleg megvannak. Az elmúlt egy évben keveset tettünk közzé esetleg hiányoznak is. Már KÖB elnökként megtapasztaltam, hogy ez egy kardinális pont. Ha nincs mivel alátámasztanunk a döntéseinket, szerintem nem vagyunk átláthatóak. Nem tudjuk egy-egy tevékenységről bebizonyítani, hogy az nem egy valaki önálló projektje, hanem támogatta azt a TTK HÖK Küldöttgyűlése. A jegyzőkönyveket nem helyettesítheti semmi, az elmaradt jegyzőkönyveket publikálni kell. Ebben mind a titkár kisasszonyra, elődeire és a korábbi elnököre támaszkodnék.

A **napi feladatok**kal tisztában vagyok. Megannyi Bizottságnak leszek a tagja, ahol a TTK érdekeit kell képviselnem, ha lehet ezt előzetesen egyeztetem a Választmánnyal, a Küldöttgyűlés határozatai és a TTK HÖK alapelvei szerint járok el.

Egyes **tisztségviselők szakterülete**it nem részletezném, hiszen a felmerülő problémák olyanok, amiket együtt kell megoldanunk. Nem dönthetek egyedül arról, hogy miként legyen a mentorok válogatása, hogy mikor legyen egy-egy kétszakos “barátságbuli”. Ezeknek közös döntéseknek kell lenniük, és úgy érzem, a tervekkel/változtatásokkal egy értékelést adnék inkább az eddigi munkáról, ami a kevés kommunikáció miatt biztosan rosszabb lenne, mint amilyen a helyzet valójában.

Én személy szerint egy ütőképes csapatot várok a TTK HÖK-től, ami bármikor bevetésre kész. Ne felejtsétek el, ez egy hallgatói mozgalom!

Köszönöm, hogy elolvastad a pályázatom! Kérdésekkel, észrevételekkel keress bátran bármilyen kommunikációs csatornán!

Budapest,

2014. február 8.

Kovács Fanni

kovacs.fanni@ttkhok.elte.hu  
 +36 30 957 6311

*-Pályázat tanulmányi elnökhelyettesi tisztségre – Csonka Diána*

Tisztelt Küldöttgyűlés!  
Alább olvasható az ELTE TTK HÖK tanulmányi elnökhelyettesi tisztségére benyújtott pályázatom.  
1. Bemutatkozás  
Csonka Diána vagyok, egyetemi tanulmányaimat 2009-ben kezdtem a Természettudományi Karon. Tavaly júniusban szereztem diplomát földtudományi alapszakon, jelenleg geográfus mesterszakon, geomorfológia szakirányon tanulok.   
A Földrajz- és Földtudományi Szakterületen első évemtől kezdve, a Tanulmányi Csoportban lassan három éve vagyok aktív, emellett másfél éve a Tanulmányi- és Oktatási Bizottság ülésein is részt veszek delegáltként. Az elmúlt közel két hónapban, mint megbízott tanulmányi elnökhelyettes igyekeztem segíteni a Hallgatói Önkormányzat munkáját.  
2. Karon belüli tervek, elképzelések  
2. 1. Általános feladatok  
Elengedhetetlennek tartom az elnökhelyettes elérhetőségét fogadóóráján kívül is, elsősorban e-mailben és telefonon, ugyanakkor a személyes megszólítástól sem zárkózom el, akár az egyetem területén, akár más helyzetekben. Hiszem, hogy kellően nyitott személyiség vagyok mindehhez.   
Szerepet kívánok vállalni a munkahétvégék megszervezésében, a csapatépítő programok lebonyolításában és az utánpótlásképzésben. Utóbbira kiemelt figyelmet szeretnék fordítani a tanulmányi elnökhelyettesi tisztség esetében, megfelelően felkészített utódot hagyva hátra.  
Munkámat a Tanulmányi Osztállyal szoros együttműködésben szeretném folytatni. Meglátásom szerint a kari Tanulmányi- és Oktatási Bizottság működése problémamentes, a hallgatói szerepvállalás növelésének azonban szükségét érzem. Fontosnak tartom az aktív közreműködést a Kari Tanács munkájában, illetve a Kari Tanács további albizottságaiban – Kari Jegyzetbizottság, Kari Kreditátviteli Bizottság, Kari Hallgatói Fegyelmi Testület – is.  
Egyik elsődleges célom megfelelő módon és időben tájékoztatni a Természettudományi Kar hallgatóit a tanulmányaikat érintő kérdésekben (vizsgaszabályzat, határidők).  
Mindezt a korábbi időszakhoz hasonlóan igényes cikkek formájában képzelem megvalósítani a Tétékás Nyúz hasábjain, továbbá az egyetemi infolevelekben, a szakterületi koordinátorokkal együttműködve.  
2. 2. Tanulmányi Csoport  
Terveim közt szerepel egy ütőképes Tanulmányi Csoport kialakítása, ahol minden szakterület képviseltetné magát, olyan hallgatókkal, akik ismerik a szakterületi tanulmányi problémákat és sajátosságokat. Ideális esetben ezek a személyek nem feltétlenül csak a szakterületi koordinátorokat jelentenék. Alapvetően havonta, illetve szükség esetén tervezem az ülések összehívását, figyelembe véve természetesen az érdeklődők időbeosztását is.   
A szakterületi koordinátorok ajánlása mellett személyesen is fel kívánom hívni a figyelmet a Csoport munkájában való részvételi lehetőségre. Szándékomban áll minden szakterületnek bemutatkozni a tavaszi félév első SzaB ülésein.  
2. 3. További célok  
Felmerült a lehetősége egy, a tanulmányi ügyek iránt érdeklődők számára tartandó képzésnek az aktuális szabályzatokról és a leginkább félreértéseket okozó vagy legkevésbé ismert részeiről a Hallgatói Követelményrendszernek és a hallgatói ösztöndíjszerződésnek.  
3. Egyetemi szintű feladatok  
Az elmúlt időszakban bekapcsolódtam az EHÖK Tanulmányi Bizottságában folyó munkába is. Jelenleg a Hallgatói Követelményrendszer aktualizálása, egységesítése a főbb irányvonal az Egységes Tanulmányi Rendszer fejlesztése mellett. Az OMHV során nyert eredményeket szeretnénk felhasználni az oktatói munka értékelésében, mindamellett, hogy nyilvánossá kívánjuk tenni azokat.

A tanulmányi elnökhelyettes tisztségénél fogva tagja az EHÖK Küldöttgyűlésének, ahol a Kar hallgatóit képviselnie kell mind tanulmányi ügyeik érdekében, elnökhelyettesi minőségben pedig általánosan is.  
Úgy érzem, korábbi elődömtől, Árendás Pétertől megfelelő felkészítést kaptam, így képes lennék ellátni a tisztséggel járó feladatokat, és kezelni tudnám a felmerülő kihívásokat.  
4. Záró gondolatok  
Amint arról már megbizonyosodtam, a tisztséggel járó feladatok ellátása számomra is folyamatos tanulással jár, ugyanakkor lelkesedéssel nézek a kihívások elé. Árendás Péternek és Béni Kornélnak ezúton köszönném meg, hogy segítséget nyújtottak számomra.  
Köszönöm, hogy elolvastad a pályázatom!  
Kérdéseiddel, javaslataiddal a csonkadia@hotmail.com címen keress bátran.

Budapest, 2014. február 8. Csonka Diána

*-Pályázat szociális elnökhelyettesi tisztségre – Miklós-Kovács Janka, Balogh Dániel*

Pályázat  
ELTE TTK HÖK  
Szociális elnökhelyettesi tisztségre

Bemutatkozás  
Miklós­Kovács Janka vagyok, másodéves fizika alapszakos hallgató, biofizikus szakirányon. Az utóbbi egy évben  Fizika  szakterületi  koordinátor  voltam  a  TTK  HÖK­ben,  szintén  tavaly  február  óta  vagyok választmányi  delegált.  Emellett  nyár  óta  a  Fizika  Intézeti  Tanács  egyik  hallgatói  delegáltja  és  a  Kari Ösztöndíjbizottság póttagja vagyok.  
Motiváció  
Azt hittem sosem akarok pénzzel foglalkozni...  
Mindig  érdekeltek  az  ösztöndíja,  és  szakterületi  koordinátorságom  során  is  sokszor  találkoztam ösztöndíjakkal kapcsolatos kérdésekkel, ezért is jelentkeztem nyáron KÖB póttagnak, miután egy önképző és  egy  bevonó  hétvégén  is  részt  vettem szociális  ügyekkel  foglalkozó  szekción,  hogy  ezáltal  átfogóbb ismereteket  szerezzek  a  pályázatokról.  A  tagság  során  szerzett  tapasztalataimat  szeretném  tovább kamatoztatni, mert úgy érzem, hogy egy olajozottan működő bizottság munkáját új ötletekkel tehetném még hatékonyabbá.  
KÖB működése  
Minden jól működő gépezetet karban kell tartani. A  jelenlegi  KÖB  nagyrészt tapasztalt  emberekből  áll, szinte mindegyikük  háta mögött  van már legalább egy szoctámidőszak  és fél évnyi pályázatbírálás.  Úgy gondolom a szociális elnökhelyettes feladatai közé tartozik  egy  kompetens  KÖB  fenntartása,  ehhez  pedig  elengedhetetlen  a  folyamatos  képzés. Megválasztásom  esetén  a frissen bekerülő tagoknak is feltétlen tartani fogok egy képzést  a bírálásról, és minden egyes nagyobb “köbtagcserélődési hullám” után tartanék egy átfogó képzést. Emellett  arra  is  törekedni  fogok,  hogy  valóban  érdeklődő  emberek  kerüljenek  a  KÖB­be,  akik  pl. póttagként  is  minden  ülésen  ott  vannak, mert  ebből  is sokat  lehet  tanulni,  ehhez  azonban  a szakterületi koordinátorok segítségére is szükségem lesz.  
Neptun/eszoctám  
Papír vagy net?  
Ha  rendelkezésünkre  áll  egy  ilyen  egységes  rendszer,  mint  a  Neptun,  annak minden funkcióját  ki  kell használnunk. Ez sokmindent leegyszeűsítene, többek között a megfelelő adatlekérdezést is segítené. Most,hogy  a rendszeres szociális ösztöndíjon kívül minden rendszeres pályázat bekerült a Neptunba, alkalmunk lesz feltérképezni és javítani a lehetséges hibákat, amik minden ilyen elektronikus rendszer velejárói. Már a rendkívüli szocnál is jó tapasztalataink voltak a Neptunnal kapcsolatban, így támogatnám, hogy hosszútávon minden  pályázatunk  ebben  a rendszerben  fusson.  Ehhez  van  néhány  probléma,  amit  el  kellene  hárítani, például annak a kérdése, hogy ki dönthet egy adott pályázatról, egy bizottság, vagy egy adott személy.  
Alapelvek  
Néha elég az iránymutatás, nem kell konkrét szabály.  
Egy olyan bizottságban, ahol állami pénzekről  és hallgatók juttatásairól döntenek, a legtöbb dologra szigorú szabályok  vonatkoznak.  De  emellett  is  akadnak  döntések,  amikre  nincs  konkrét  szabályozás,  irányadó elveket  azonban  lefektethetünk,  amire  a  jövőben  is  támaszkodhatnak  a  KÖB  mindenkori  tagjai.  Így fontosnak tartom, hogy elkészítsük a TTK HÖK alapelveihez hasonló KÖB alapelveket.  
Átláthatóság  
Nem elég leírni valamit, ha nem olvassák el azok, akiknek szól.  
A  TTK  HÖK  alapelvei  közé  a  legutóbbi  KGy­n  bekerült  egy  pont:  “A  TTK  HÖK  működésének  a hallgatók felé átláthatónak kell lennie, így a kezelésében lévő pénzügyi keretekről, azoknak változásairól és a keretekről való költekezésekről folyamatosan beszámol.”, mely tulajdonképpen a szociális és a gazdasági elnökhelyettesre  vonatkozik.  Erre  továbbra  is  nagy  hangsúlyt  kell  fektetni,  és  minden  fórumot  ki  kell használni a hivatalosabbakat is, mint a HÖK honlap vagy  a Tétékás Nyúz és a populárisabbakat is mint a nem rég  indult  ÖsztöndíjNEKED  blog. Mivel  a  keretekről  nem  egy személy  dönt,  hanem egy bizottság, ezért  a  beszámolásba  is  bevonnám  a  bizottság  többi  tagját,  ezzel  némileg  csökkentve  a  KÖB  elnök terhelését, és átfogóbb tudást biztosítva a KÖB tagjainak.  
Az  átláthatósághoz  emellett  hozzátartozik,  hogy  a  jegyzőkönyveket  és  a  határozatokat is  nyilvánosságra hozzuk, ebben szeretném folytatni Fanni munkáját és minden jegyzőkönyvet feltölteni a ttkhok honlapra.  
Folyamatos felülvizsgálatok  
Szabályos szabályok  
A  pályázati  kiírásaink jelenleg a HKR­hez és a törvényi szabályozásokhoz vannak igazítva, azonban több tisztázatlan  kérdés  merülhet  még  fel  (pl,  hogy  ki  tartozhat  fogyatékossággal  élő  kategóriába),  amire egyelőre  nem  tudunk  választ  adni,  ezek  megoldására úgy  tudom  már  az  egyetemi  HÖK tisztségviselői tettek  lépéseket.  Emellett  fontosnak  tartom,  hogy  a  pályázati  kiírásainkat  folyamatos  ellenőrzés  alatt tartsuk, hogy azok mindig összhangban legyenek a törvényekkel és szabályzatokkal.  
Elnökhelyettesi tevékenység  
A szociális ügyeken túl  
A szociális  elnökhelyettesi tisztséghez hozzátartoznak bizonyos delegáltságok és elnökhelyettesi feladatok.  
Mivel  az  elmúlt  egy  évben  választmányi  delegált voltam,  ebben már  van  némi  gyakorlatom.  Az EHÖKKüldöttgyűlési delegáltsága jelentene új, ismeretlen feladatot, de ebből is maximálisan kivenném a részem, és  úgy érzem tudnám képviselni a TTK­s hallgatókat. Mivel már korábban is tisztségviselő voltam, több munkahétvégén  vehettem  részt,  bevonó  és  önképző  hétvégék szervezésében  is  segédkeztem,  így  úgy érzem ebben van kellő gyakorlatom.  
Ha  pedig  a  szó  legszorosabb  értelmében  kellene  helyettesítenem  az  elnököt  valamilyen  ülésen, megbeszélésen, azt is szívesen végezném el, illetve emellett is mindenben a segítségére leszek.  
Záró gondolatok  
Aki most  átveszi  ezt  a  tisztséget,  lényegesen  könnyebb  dolga  lesz,  mint  az  elődjének, mert most egy jól működő, szervezett rendszert  kap  a  kezébe,  amit  karbantartani  és fejleszteni kell, de nincsenek alapvető hiányosságai, amit pótolni kéne.  
Köszönöm, hogy elolvastad a pályázatomat. Bármilyen kérdést, észrevételt szívesen fogadok e­mailben és személyesen is.

Miklós­Kovács Janka  
Fizika szakterületi képviselő  
miklos­kovacs.janka@ttkhok.elte.hu

**Pályázat szociális elnökhelyettesi tisztségre**

Bemutatkozás  
1993.09.17-én születtem Debrecenben, középiskolai tanulmányaimat itt végeztem. 2012-ben vettek fel az ELTE TTK Kémia szakára, jelenleg is ezen a szakon tanulok.  
A HÖK munkáját először a mentor előadásokon ismertem meg, és a mentorképzés végén sikerült mentorrá válni. A szociális ügyek felé alapvetően érdeklődtem, mivel én is részesülök ösztöndíjban és mindig is kíváncsi voltam ennek a hátterére, valamint a működésére. A HÖK felépítését a Választási Bizottságban végzett munkáim során tüzetesebben is megismerhettem. 2013 szeptembere óta vagyok KÖB tag, és az óta próbálok aktívan részt venni a kar szociális ügyeiben. Ez idő alatt szerzett tapasztalataimat szeretném felhasználni egy jóval rugalmasabb rendszer kiépítéséhez.  
Motiváció  
Fél éve láthatok bele teljesen a szociális ügyek menetébe, és bár egy nagyon jó rendszer vár a következő szociális elnökhelyettesre, a jót is lehet fejleszteni. Saját fő motivációm, hogy a hallgatótársaim is megkapják azt a minőségi szolgáltatást, ami elődöm elérhetővé tett, hogy mindenki, aki jogosult rá, megkaphassa azt a támogatást, amire szüksége van.  
Kari Ösztöndíjbizottság  
Az egyik célom, hogy aktív KÖB-öt alakítsak ki, ahol a tagok az ülések kétharmadán részt vesz, így tapasztalatot szerezhetnek a pályázatok bírálásában, a problémás ügyek megoldásában. Szeretném elérni, hogy ne egy kényszerként tekintsenek a KÖB delegáltságra, hanem mint fejlődési lehetőségre, hogy olyan munkakörben dolgozhatnak, ami érdekli őket. Ezt úgy szeretném elérni, hogy megpróbálunk olyan hallgatókat bevonni, akiket érdekel az ösztöndíjak rendszere. Ebben az lesz a nehézség, hogy sok társunk elzárkózik a HÖK-től, pedig tehetségesek lennének. Ezeket a hallgatókat szeretnénk megmozgatni.  
Pályázatok bírálása  
A KÖB tagok a félév során egyenetlen terhelésben részesülnek, hiszen minden félév elején meghirdetik a rendszeres szociális támogatás, ahol kb. 1500 db pályázat kerül leadásra. Egyik tervem hogy ne csak KÖB tagok bírálhassanak, hanem a többi hallgatótársunk is, aki affinitást érez ez iránt. Őket a félév elején egy előadás kereteiben belül tanítanánk be a pályázatok elbírálásának módszeréről, az igazolások elfogadásáról.   
Elnökhelyettesi feladatkör  
Egyik feladatom az EHÖK Küldöttgyűlésében való részvétel. Így képviselném a TTK-t az EHÖK felé.  
Habár nem vagyok a legtapasztaltabb, de eddig megszerzett ismereteimet hasznosíthatom a Választmányon, és új emberként aktívan belevethetem magamat a Választmány munkájába. Az önképző hétvégék és bevonó táborok szervezésébe is szívesen szerepet vállalok, az ilyesfajta szervezési feladatok mindig is közel álltak hozzám.  
Természetesen, mint elnökhelyettes mindenben segítenék az elnöknek, hogy könnyebben tudjon dolgozni, és hogy az egész HÖK munkája gördülékenyen folyjék.  
Záró gondolatok  
Fontosnak tartom azt az átláthatóságot, és azt a rendezettséget, amit Fanni kialakított tovább vinni és legalább ilyen szinten tartani. Továbbá kulcsfontosságúnak tartom a KÖB munkájának a hallgatók felé való kommunikációját. Ezt a félév során szeretném tovább fejleszteni, hogy ne csak a KÖB elnökre nehezedjen ez a teher. Ezt a legaktívabb KÖB tagokkal közösen szeretném megoldani.  
Köszönöm, hogy megtekintettétek a pályázatomat! Ha bármi kérdés fogalmazódik meg bennetek, nyugodtan keressetek.  
Budapest  
2014. 02. 08. Balogh Dániel

*-Pályázat fizika szakterületi koordinátori tisztségre – Hegedüs Dávid*

# Fizika Szakterületi Koordinátori pályázat

## Bemutatkozás:

Hegedüs Dávid, másodéves fizikus hallgató vagyok elméleti fizikus szakirányon. Másfél éve csöppentem a vidéki Nyíregyházáról a nyüzsgő fővárosi egyetemi életbe és lenyűgözött a lehetőségek sokrétűsége. Ezért is szeretnék részt venni ennek az egységnek a formálásában és megtartásában.  
Korábbi szerepvállalások:  
Az első évben a kisebb segítségek (pl.: nyílt nap laborcsoport vezetés) mellett elterveztem, hogy megpróbálok jobban belelátni a Hallgatói Önkormányzat munkájába és részt venni benne, így jelentkeztem képviselőnek és bizalmat is szavaztak nekem a 2013/14-es tanévre. Mivel elsősorban a szívügyemnek a fizika szakterületet tartom ezért vállaltam örömmel a jelölést a Mafihe ELTE Helyi Bizottságának általános elnökségi posztjára. Habár ősszel elég nehéz félévnek néztem elébe, azért megpróbáltam minél jelentősebben részt venni a SzaCs és a Mafihe munkájában. Szerveztem szakos foci bajnokságot, részt vettem két nap is az Educatio kiállításon, a nyílt napon és a kutatók éjszakáján lévő fizikus programok lebonyolításában is. Az ELTE feszt-en is segítettem az előkészületekben és demonstrátori munkát is vállaltam a napra. Néhány fizikus bulik szervezésében is próbáltam segédkezni.  
A Fizika Szakterület és a Mafihe EHB:  
A Mafihe elég jelentős képviselettel rendelkezik az elte-n és ennek szoros következménye, hogy nagyon nagy mértékben lendítik előre a fizikus identitásérzet és a szakos rendezvények vagy képviseletek minőségi és mennyiségi jellemzőit. A Mafihe Eltén szerveződött Helyi Bizottságának elnökségi tagjaként nem lesz nehéz feladat a folytonos kapcsolatot megtartani a szervezettel és együttműködni velük.  
Tervek:  
Egy egyetemen a helytállás legfontosabb mércéje a tanulmányi és a tudományos eredmények, de ennek ellenére az egyetemi életben rendkívül fontosak a közéleti és szórakozási szempontok, hisz a közéletben való részvétellel értékes tapasztalatokat nyerhet az ember és nyomot is hagyhat a szak vagy a kar fejlődésében és a szabadidős tevékenységek is fontosak. Ezen szempontokat egy szakterületi koordinátornak szem előtt kell tartania munkája során.  
Információáramlás:  
Az utóbbi időben az Szakterület és az EHB közös honlapja újra életre kelt, ami jó dolog és a Facebook oldal is aktív volt. Még ha minden információ is időben kikerül ezekre a hírcsatornákra, akkor sem ér semmit ha az emberek nem nézik. Későbbiekben személyes vagy internetes promóció útján szeretném a látogatottságukat megnövelni. Amit még hiányosságnak tartok az, hogy a közéleti aktivitást hirdető levelező lista kevés ember számára ismert. Megpróbálom egy kicsit közelebb hozni az emberekhez a HÖK-öt, ezzel növelni a közéletben résztvevők számát és visszaszorítani a többségében az előítéletekből született rossz megítélést.  
A Mentorrendszer:  
Elkövetkezendő félévben megpróbálnám sulykolni a gólyáknak, hogy jelentkezzenek mentornak, habár arra azért figyelni fogok, hogy ne úgy fogják fel, hogy ez egy jó buli. Több mostani fizikus mentorra is jellemző volt, hogy keveset foglalkozott a gólyáival és ezt nem szabad megengedni. Habár a mentoroknak vannak csapatépítések meg táborok de szeretnék pusztán a fizikás mentorokkal is tartani hasonló dolgokat, ha nem is egy tábor de egy kötetlen csapatépítés keretein belül.   
Tudományos élet:  
Fizika szakról legnagyobb részt kutatók kerülnek ki, ezért fontos segíteni őket, hogy már az egyetemen bekapcsolódhassanak a tudományos életbe. Miután jómagam is készítettem TDK dolgozatot, tudom mennyire fontos a szakmai fejlődésben de mégse érzem úgy, hogy az emberek kellően lennének motiválva az ilyen nagy léptékű munka elkezdésére. Terveim közé tartozik leadott TDK dolgozatok számának a növelése kellő promócióval. Megfelelő program erre a minden évben megtartott TDK hétvége, ahol a diákok előadások keretein belül TDK témákat ismerhetnek meg. Véleményem szerint már középiskolás korban meg kell fogni a diákokat a későbbi tudományos munka lehetőségével (nyílt napon és educatio kiállításon való hangsúlyozással), mert sok esetben későn értesülnek a lehetőségeikről.  
A tudományos élethez hozzá tartoznak a konferenciákon való részvétel és ehhez ad kellő gyakorlást a Mafihe által megszervezett előadói verseny. Szerintem ezt a hagyományt ápolni kell, sőt szeretnék megvalósítani egy nemrég felvetődött ötletet, a rendezvénynek egy, a szaknyelv gyakorlására alkalmas angol nyelvű változatát/kiegészítését.  
Szórakozási lehetőségek:  
Fizikus bulik szerencsére nagy számban kerülnek megrendezésre az év során. Ezt szeretném megtartani a remek hangulatával együtt. Én személy szerint szívesen erőltetném még a más szakokkal tartott barátságbulikat, habár az utóbbi félévben is szép számmal voltak megrendezve.  
Sportolási lehetőség:  
Eddig hagyomány szerűen megszervezésre került a fizikus LaserTag, amely hagyomány megtartását igencsak támogatom. Emellett az őszi félévben sikerült felelevenítenem és az EHB segítségével megvalósítanom egy régi ötletet, a fizikus focikupát. A váratlan nagy érdeklődésnek köszönhetően úgy terveztük, hogy félévente megrendezzük és ehhez most is tartom magam.  
Kulturális lehetőségek:

Az utóbbi időben a szakon egy kicsit visszaszorultak a kulturális programok, habár az EHB-ban már be van tervezve egy alkalmankénti színházlátogatás, melynek kivitelezésében örömmel segédkeznék.   
Szak népszerűsítése:  
Fontos a szak hírnevének a terjesztése, minél több középiskolás ide csábítása és magának a fizikának a népszerűsítése. Erre már korábban is nagyon jelentős törekvések voltak, amelyeket rendkívül hasznosnak tartok. Nyílt napon jómagam is standoltam és tavaly vezettem, idén meg szerveztem laborcsoportokat és szeretném az elkövetkezendőekben akár tovább szélesíteni ezek körét. Az idei educatio kiállításból tanulva jövőre szeretném egy kicsit a nyílt nap hangulatában egyszerű kísérletekkel csábítóbbá tenni a fizika pultot.  
Összegzés:  
Ha a küldöttgyűlés bizalmat szavaz nekem, megpróbálom a tanulmányaim megfelelő végzése mellett minél jobban és hosszabb távon helytállni ebben a tisztségben. Persze egy félév után látom igazán mennyire van lehetőségem tisztességesen elvégezni a feladataimat és eszerint mérlegelve szeretném vállalni hosszabb távon.  
Köszönöm, hogy végigolvastad a pályázatom és ha felmerül bármi kérdés Küldöttgyűlésen vagy személyesen szívesen fogadom.

Hegedüs Dávid

Fizika szakterületi képviselő

*-Pályázat kommunikációs biztosi tisztségre – Kelemen Ádám*

Pályázat az ELTE TTK Hallgatói Önkormányzat  
Kommunikációs biztosi tisztségére  
Személyes adatok:  
Név: Kelemen Ádám  
Szül.: 1989.12.20.  
Szak: Matematika BSc  
Bemutatkozás  
Kelemen Ádám vagyok, matematika BSc szakos. A tanulmányaimat 2009-ben kezdtem, majd felfüggesztettem, idéntől vagyok ismét az ELTE hallgatója. Eddig még tisztséget nem töltöttem be, de többször dolgoztam már együtt a Hallgató Önkormányzattal. A 2009/10-es években a Matematika Szakterületi Csoportban is tevékenykedtem, egy ideig rendezvényszervező pozícióban is. 2010 szeptemberétől az ELTE Online fotósaként dolgozom, majd 2011 tavaszától fotóskoordinátorként tagja vagyok a szerkesztőségnek is. Ez alatt az idő alatt nagyon sok rendezvényen vettem részt, és sok emberrel ismerkedtem meg, és úgy érzem, hogy mindezeket kamatoztathatnám a Kommunikációs biztosi feladatok ellátása közben.  
Tervek  
Elsődleges célom a Kommunikációs Biztos alapfeladatainak a kifogástalan ellátása. Miután viszonylag régen nincs Kommunikációs Biztos, így az általa végzett feladatok is hol elmaradtak, hol csak részben lettek ellátva. Minél hamarabb szeretném újraindítani a TTK INFO listáját, hogy a hallgatók ismét első kézből, és rendezett formában értesüljenek az őket érintő eseményekről. Az EHÖK Sajtó és Kommunikációs Bizottság munkájában is aktívan részt szeretnék venni, mert fontos, hogy minden összegyetemi szintű információ is eljusson a TTK-s hallgatóhoz. Ehhez kapcsolódóan fontosnak tartom a TTK HÖK facebook oldalának karbantartását, mely az információk áramlásának egyre fontosabb helyszíne, és jó lehetőség a HÖK népszerűsítésére is. Az alapfeladatok közé sorolnám még a plakátfelületek kezelését. Szeretném, hogy rendezettek, jól átláthatóak legyenek, melynek része, hogy időben lekerülnek a lejárt plakátok, hirdetések.  
Szeretném továbbá, amennyiben lehetőség nyílik rá, a TTK HÖK honlapjának arculatát is fejleszteni, egy letisztultabb design alkalmazásával.  
Remélem elnyerték a tetszésedet a terveim, és megkapom a bizalmat a későbbi megvalósításukhoz. A felmerülő kérdésekre szívesen válaszolok.

Elérhetőségek:  
Mail: [sheepconquest@gmail.com](mailto:sheepconquest@gmail.com)  
Tel.: 0630 563 3449  
Budapest, 2014. február 8. Üdvözlettel, Kelemen Ádám

*-Pályázat tudományos biztosi tisztségre – Enyingi Vera Atala*

ELTE TTK HÖK

Tudományos biztos pályázat

Bemutatkozás   
Enyingi Vera Atala vagyok, jelenleg az ELTE TTK fizikus mesterszakának elsőéves hallgatója. Az alapszakos tanulmányaimat 2010-ben kezdtem szintén az ELTE TTK-n. Elsőéves koromtól kezdve aktív tagja vagyok a fizika szakterületnek: egy évig a Mafihe ELTE Helyi bizottságának programfelelőse voltam, ezután pedig két éven át országos programfelelősként tevékenykedtem. Jelenleg a helyi bizottság elnöke vagyok. Két évig voltam mentor, és gólyaévem végén képviselőnek is megválasztottak, így az elmúlt három évben képviselőként is részt vettek az önkormányzat életében, és a tanulmányi csoportban is lelkesen tevékenykedtem. A tudományos csoportban is részt vettem, főleg megfigyelőként Szakács Dávid „biztossága” alatt. 2011-ben a Mafihe vállalta az ICPS (International Conference of Physics Students) szervezését, amiben segítőként én is részt vettem. Bár a feladatok oroszlánrészét a három főszervező végezte, jó lehetőség volt ez a folyamatok megfigyelésére, a helyszíni munka pedig erős problémamegoldó képességeket igényelt. Ezután programfelelősként rendszeresen kellett az Egyesület tudományos programjainak szervezésében részt vennem (nyári és téli iskolák, CERN kirándulás, különböző előadások, laborlátogatások szervezése stb.), így megtanulhattam, hogyan kell egy ilyen eseményt előkészíteni és lebonyolítani, az előadókkal és a hallgatósággal kommunikálni. A szakdolgozatomat a Komplex Rendszerek Fizikája tanszéken készítettem, ahol jelenleg is folytatom a munkát, a mesterképzés diplomamunkámat is itt szeretném írni.   
Általános célok   
Természetesen én is csak azt tudom mondani, mint amit előttem rengeteg tudományos biztos: fel szeretném élénkíteni a Kar hallgatói tudományos életét. A tudományos pályázatok elbírálását pedig az eddigiekhez hasonlóan fontos feladatnak tartom, ami kiemelt figyelmet érdemel. Ezen feladatok elvégzésében természetesen számítok a tudományos csoport eddigi tagjainak segítségére, és várom a lelkes csatlakozni vágyókat! A korábban elfogadott tudományos koncepciót szem előtt tartva célom létre hozni, illetve tartalommal feltölteni a TTK HÖK honlap tudományos aloldalát. Itt megjelennének programismertetők a szakterületek programjairól, ismeretterjesztő és tudományos cikkek. Véleményem szerint fontos, hogy a tudományos programoknak jelentős részét ne csak az amúgy is TDK kutatást folytató, szakkollégista hallgatóknak (inkább az ő segítségükkel), hanem a mindennapi, átlagos hallgatóknak célozzuk. Ehhez szükség lenne a hirdetések, plakátok változatossá és agresszívabbá tétele, hogy a hallgatók ne tudják azokat egy vállrándítással figyelmen kívül hagyni. Itt a tudománykommunikációs hallgatók és oktatók segítségét szeretném kérni a jövőben.  
Fontos pontja a tudományos élet felfrissítésének a karon működő egyesületekkel, alapítványokkal és egyéb szakmai szervezetekkel való kapcsolattartás is.   
Bármilyen, pályázatommal kapcsolatos kérdéssel forduljatok hozzám bizalommal!

2014. február 9. Budapest   
Enyingi Vera Atala

*-Pályázat rendezvényszervező biztosi tisztségre – Majzik Olívia*

PÁLYÁZAT RENDEZVÉNYSZERVEZÉS BIZTOSI TISZTSÉGRE

Bemutatkozás   
Majzik Olívia vagyok, harmadéves biológus hallgató. A Kőrösi Csoma Sándor Kollégium Klub Griffin nevezetű klubjának a jelenlegi elnöke vagyok 2013 szeptember óta. Az egyetemi közéletben kevésbé vettem részt (tavaly voltam mentorképzésen és dolgoztam a LEN-en), viszont a kollégiumiban annál inkább. Már elsőévesként elkezdtem klubbozni a néhai Hotel Griff Juniorban, illetve segítőszervező voltam a Griff Napokon. A KCSSK-ba való átköltözés után a Klub Griffin rendezvényszervezője lettem, ami azt jelenti, hogy klub és kollégiumi szinten tartottunk bulikat, filmes esteket, és egyéb programokat. Illetve részt vettem az elmúlt két év gólyatábor szervező csapatában (idén csapatvezető is voltam), a Kultúr7 csapatában, és a Budaörsi Napok megszervezésében.   
Motiváció   
Mindig is olyan ember voltam, aki szeret szervezni, segítőkész és imádja a pörgéseket. Ez az egyik oka, amiért elvállalnám a tisztséget. A másik, hogy észrevehetően visszaszorultak a TTK-s programok, hiányoznak a megszervezett hirdetések és a megfelelő koordinálások, ez ellen szeretnék tenni valamit. Bár még nem látom át tisztán a jogköreimet és feladataimat, de segítséggel gyorsan megtanulom a tudnivalókat.   
Tervek   
A megfelelő szervezéshez szükség lesz egy szervezői csapatra. A legcélszerűbb és legeffektívebb az lenne, ha szakterületi csoportonként két ember jönne, és a régebbi, tapasztaltabb szervezők is tagjai lennének a csapatnak, ha idejük és kedvük úgy engedi. Nem zárkózom el attól a lehetőségtől sem, hogy bárki olyan jelentkezhet a csapatba, aki érez magában annyi ambíciót és kreativitást, hogy segítse a munkánkat. A szervezői csapat megalakulása után a közelgő eseményeket, programokat beszélnénk meg, átvennénk az eddigi munkát azoktól az emberektől, akik a rendezvényi biztos hiányában szervezték le az eddigi programokat. Összesítenénk a tavaszi félév terveit, és ez alapján igyekeznénk színesebbé tenni a hallgatók hétköznapjait, hétvégéit csak szakterületi programokkal, vagy kari bulikkal.   
Kisrendezvények:   
A szakterületi csoportok programterveit támogatná a szervezői csapat, ha kell, komolyabban is részt venne, de a hirdetésekben, promózásban mindenképp segítenénk. Ötletként szerepelnek a barátságbulik, de nem csak karon belüli szakirányokkal, hanem karok közöttiekkel is.   
A sporteseményeket is támogatnánk, és mivel közeledik a tavasz és a nyár, szeretném, ha a karunkon is nagyobb figyelmet kapna a sport. Konkrét tervezet ezen belül nincsen, de a sportbiztost is meghívnánk gyűléseinkre. Kulturális programokkal is szeretnénk ékeskedni, a tudományos biztossal együtt, vele szintén a rendezvényes gyűléseinkkel beszélnénk meg a közeljövő ötleteit, eseményeit.   
Nagyrendezvények:   
Megtiszteltetés lesz a nagyrendezvényekkel foglalkozni. Nagyjából tudom, hogy mekkora munkával és energiával jár, és az előző rendezvényesekkel is megbeszélnénk a tapasztalatokat, és remélem jó tanácsokat is tudnak adni. A következő félévben két nagyobb esemény lesz ugyebár, egy Nedves Est és a LEN. Ha úgy adódik, egy kari Farsangi bulit is összehozhatnánk most februárra, de ez még képlékeny ötletmag.   
A Nedvest Est és a LEN jelenlegi szervezéséről nem tudok semmit, hogy milyen státuszban vannak. Ha ezekről értesülök, akkor tudunk majd a gyűléseken ezekbe belevágni.   
Mindenképpen a szervezett koordinálásra, időbeli csúszások elkerülésére és a megfelelő promóciózásokra fogok törekedni. Bár a pályázatok megírásában még amatőr vagyok, de az elszámolásokban van már némi tapasztalatom.

Budapest, 2014. február 9. Majzik Olívia

*-Pályázat utánpótlás- és önképzésért felelős referensi tisztségre – Béni Kornél*

**ELTE TTK HÖK**

*Utánpótlás- és önképzésért felelős referensi*

tisztségre

**Béni Kornél**  
***Bemutatkozás***  
1991. november 1-én születtem Baján. Tanulmányaimat a helyi Szent László Általános Művelődési Központ általános iskolájában kezdtem, majd 8 évfolyamos gimnáziumban folytattam. 2010-ben érettségiztem, és nyertem felvételt az ELTE TTK fizika alapszakára, ahol tanulmányaimat 2011 óta fizikus szakirányon folytatom.  
Közéleti tevékenységgel elsőéves korom óra foglalkozom. A 2011-es BöFi-Fizikus gólyatábor főszervezője voltam, ezt követően a Magyar Fizikushallgatók Egyesületének (Mafihe) ELTE Helyi Bizottságának programfelelőre, nem sokkal később a Mafihe országos elnökségének tagja (gazdasági felelős) lettem. A 2011-es év végén kerültem kapcsolatba az ELTE TTK HÖK-kel, amikor Ferdinandy Bence felhívására jelentkeztem, hogy felkészüljek a fizika szakterületi koordinátori tisztségre. Ezt a tisztséget 2013 februárjáig volt szerencsém betölteni, ezt követően a Küldöttgyűlés megválasztott a TTK HÖK elnökének, az ezzel járó feladatokat a mai napig ellátom.  
A bemutatkozásomat jellemzően korábbi pályázatokból másolom.  
***Motiváció***  
Az ELTE TTK HÖK elnöki tisztségére írt mindkét pályázatom fontos alappillére volt az utánpótlásképzés, és az önképzés, mely alap feltétele a minőségi érdekképviseleti munkának. Ezek fontosságát elnökként mindig szem előtt tartottam, ugyanakkor az utánpótlás felderítése, és az egyénnek megfelelő munkafolyamatokba történő beintágrálás rendkívül időigényes feladat, így erre nem tudtam megfelelő hangsúlyt fektetni. Ezért kívánom ezt az elmaradásomat referensként pótolni, és a leendő elnököt tehermentesíteni a szóban forgó tisztség betöltésével. Azért tartom magam megfelelő személynek a feladat ellátására, mert egy év szakterületi koordinátorság, és egy év elnökség után, megfelelően átlátom az Önkormányzat működését. Megfelelő számú alternatívát tudok ajánlani a HÖK munkája felől érdeklődőknek, hogy sikeresen bekapcsolódhassanak az érdekképviseleti munkába, valamint a képzések fő irányvonalát megfelelő irányba tudnám terelni, aktualitásoknak, esetleges hiányosságoknak megfelelően.  
***Tervek***  
**Utánpótlásképzés**  
Az utánpótlásképzés alapvető feltétele a Hallgatói Önkormányzat folyamatos, töretlen működésének. A TTK HÖK az utóbbi időben sokat fiatalodott, egy viszonylag tág generációs szakadék alakult ki a HÖK-ben aktívan tevékenykedők között. Erre az **önképzéssel** kapcsolatban fogok visszatérni. A fiatalokat (1., 2. évfolyam) leginkább a fiatalok tudják képviselni, és ők vannak a legtöbben a Karon. Ezért meg kell adni nekik is a lehetőséget bekapcsolódni a munkába, érdekképviselet terén a **döntéshozásba**, szervezet fejlesztési szempontból az **operatív****működésbe**.  
**A döntéshozásba történő bekapcsolódás** szempontjából a **“jelentkezz képviselőnek!”** kampányt tartom a legfontosabbnak. Ehhez kapcsolódóan, tervezek egy jelöltállítás előtti előadássorozatot (hasonlóan a *milyen a jó mentor?* előadássorozathoz) tartani az érdekképviseleti munka mibenlétéről. Fontos, hogy minden képviselő tisztában legyen egy-egy kérdés fontosságával, a döntések következményeivel, amelyben állást kell foglalnia.  
Ezen felül a jelöltállítást megelőzően fontos a megfelelő kampány, a megfelelő számú képviselőjelölt állítása, a versenyhelyzet, amely nagyobb részvételi létszámot eredményez a képviselőválasztás során.  
**Az operatív működésbe történő bekapcsolás** most is jól működik, ennek a mentorrendszer az élő példája. A probléma, hogy a HÖK (mint szervezet) nem aknázza ki az ebben rejlő lehetőséget, pedig száz-számra vannak lelkes, közéleti tevékenységre fogékony jelöltek, akiknek csupán lehetőséget kellene biztosítani a bekapcsolódásra. Ezt a szakadékot szeretném áthidalni a mentorrendszer és a HÖK (szervezet) között. Szoros együttműködést szeretnék folytatni a mentorrendszerrel, és az ezt vezető tisztségviselővel, szakterületi felelősökkel. Véleményem szerint a mentorrendszernek kimondott céljának kell lennie az utánpótlásképzés, ez hosszútávon jól szolgálja a közösségi érdekeket. Természetesen ezt nem tisztem eldönteni, vagy a döntést befolyásolni, megválasztásom esetén a körülményekhez alkamazkodva fogok a mentorrendszerhez viszonyulni. Mindentől függetlenül vitathatatlan, hogy a közösségi munka iránt fogékony emberek nagyobb valószínűséggel fellelhetőek a mentorrendszerben is, így ezeket a lehetőségeket ki kell aknázni.  
Ahogy az elnöki pályázatomban is írtam, a HÖK-nek meg kell adni a lehetőséget a bekapcsolódásra, nyitottnak kell lennie. A tisztségviselők nem feltétlenül tudnak segíteni személy szerint az érdeklődőknek a bekapcsolódásban, főleg, ha nem az ő szakterülete iránt lenne fogékony az illető. A lehetőségek adottak, sok pálya választható, a választásban szeretnék segítséget adni az érdeklődőknek, **megosztani velük azokat az alapvető ismereteket**, amelyek birtokában már bátran nekivághetnak a közösségi munkának.  
**A bevonó tábor** az egyik legfontosabb szervezett esemény az utánpótlás-képzés terén. Az ilyen jellegű táborokat a jövőben is meg kell szervezni, ehhez szeretnék a tisztségemből adódóan segítséget nyújtani. Első sorban a szakmai program kialakításában és megszervezésében kívánok jelentős részt vállalni, ezzel tehermentesítve a tanulmányi elnökhelyettest. Igény esetén természetesen az operatív szervezési feladatok terén is aktívan részt veszek a munkában. A tábor átnevezésén is érdemes lehet elgondolkodni.  
**A bevonó délutánt** az eddigiekhez hasonló koncepcióban tartanám célszerűnek megvalósítani, de természetesen a TTK HÖK vezetése által lefektetett elvek és szempontok szerint járnék el.  
**Önképzés**  
Az önképzés fő céljai:  
- A TTK HÖK Alapelveivel összhangban, ez az az eszköz, amely alkalmassá teszi a tisztségviselőket és képviselőket a feladataik ellátására,  
- Megfelelő szakmai felkészültség biztosítása az érdekképviseleti tevékenységhez,  
- Az egyes tisztségekkel járó feladatok elsajátítása a tisztségben nem lévőknek, az esetleges átadás-átvétel megkönnyítésére,  
- Folyamatos továbbképzés, az Egyetemen illetve a felsőoktatásban bekövetkező változások kezelésére.  
Az önképzés főfórumai:  
- Alkalmi közös operatív munkák egy-egy projekten,  
- Szervezett önképző hétvégék,  
- Munkahétvégék,  
Ezeknek a céloknak és eszközöknek a megfelelő kombinálásával kívánom ellátni a feladataim önképzésre vonatkozó részét.  
Az **önképző hétvégék** terén hasonló feladatot kívánok ellátni, mint a bevonó táborok esetén. Elsősorban a szakmai program koordinálást tűzném ki célul, de igény esetén a technikai lebonyolításban is részt veszek.  
A **munkahétvégék** jellemzően egy-egy projekt köré épülnek, mint egy HKR módosítás előkészítése, ösztöndíjreform, ellenőrzés sít. Ezeket a TTK HÖK vezetésével egyeztetve valósítanám meg, külön figyelmet szentelve annak, hogy ilyen alkalmakkor minden potenciálisan érdeklődő személy részvételét szorgalmaznám személyesen, az esetleges lemaradásaikat “gyorstalpalás” útján segítenék behozni, a munkába való eredményes bekapcsolódás érdekében.  
Az eddig bevett gyakorlaton túl terveim között szerepel, hogy **egy-egy speciális témát/témákat felölelő képzés**t szervezzek egy-egy délután alkalmával, különböző témákban. Ezeket véleményem szerint praktikusabb az önképző hétvégén kívül megtartani, így a teljes hétvégés programban (ahol eddig nem szerepelt a programpontok között nagy arányban ilyen jellegű felkészítés) nagyobb hangsúlyt kaphatna az operatív munka, amely legalább ennyire hozzájárul a szakmai fejlődéshez.  
Véleményem szerint **az elvégzendő feladatok nagyobb fórumon történő teljesítése sokszor lassítja ugyan a folyamatot, de kiváló lehetőség a szakmai fejlődésre.**  
Összegezve:  
- Általános ismeretek egy-egy témakörben: **szervezett előadások**, délutánonként (elmélet)  
- Hosszú távú, tervezhető operatív munka, projektfeladatok: **Önképző hétvége  
-** Rövid távú célok elérése, előre nem kalkulálható, de nagyobb volumenű operatív feladatok: **Munkahétvége**  
Mindezen túl fontosnak tartom a Hallgatói Önkormányzat munkájábaépp bekapcsolódók figyelemmel követését, akár személy szerint. Sokszor lelkes hallgatók “elkallódnak” még mielőtt eredménnyel be tudnának kapcsolódni valamelyik munkacsoport vagy bizottság munkájába, ezt szeretném elkerülni. Így a fent említett események között folyamatos feladatomnak tekinteném, hogy egy **kvázi munkacsoportot tartsak fent** és gondozzak azoknak, akik még nem találtak maguknak megfelelő közösségi tevékenységet, az ő figyelmüket fenntartsam, anélkül hogy az érdeklődésük csökenne. Ezeknek a tagjai azok lennének, akik valamely módon kapcsolatba léptek a HÖK-kel, és erre igényt tartanak, érdeklődésüket fejezik ki. Hasonló képpen, mint a bevonó levelezőlista, csak nagyobb ráfordítással, igény esetén ismerkedő-csapatépítő programok szervezésével, egyes döntési és véleményezési folyamatokba történő bevonással.  
***Záró gondolatok***  
A munkám során mindenben megpróbálok segítséget nyújtani, mivel eddig nem foglalkozott ezekkel a kérdésekkel külön tisztségviselő, minőség javulás az elsődleges célom. Az egy éves HÖK elnöki munkám során egyértelművé vált számomra, hogy van annyi feladat ezen a téren, amely indokolttá teszi egy ilyen tisztség létrehozását. Amennyiben a Küldöttgyűlés is egyetért ezzel, kérem a támogatásotokat.  
Kérdéseket, észrevételek szívesen fogadom, akár személyesen, akár más kommunikációs csatornán.

Béni Kornél  
[kornelbeni@gmail.com](mailto:kornelbeni@gmail.com)  
06/20 9115913

**4.EGYEBEK**

Napirend módosítási javaslatok

* Szab ügyrendek
* Mentorkoncepció módosítása